Yiga Olulimi Oluganda – Page 2 – ababaka\nHome Topic Yiga Olulimi OlugandaPage 2\nSeptember 28, 2008 at 8:57 am #19760\nBeera kiva mu ba – era nga mbeera wano.\nSeera kiva mu sa – era nga nseera ku lubengo.\nWeera kiva mu wa – era nga mmuweera ku kikopo.\nLiira kiva mu li – era nga liira wano.\nFiira kiva mu fu – ira nga mu yafiira eyo.\nTiisa kiva mu ki – isa nga tontiisa.\nTeera kiva mu ta – era nga teera Kato.\nGgweesa kiva mu ggwa – esa nga okuggweesa.\nEkigambo tiisa kiva mu kikolwa tya. Ekikolo ky’ekigambo ekyo ye ti. Noolwekyo bw’ogattako akawakatirwa – isa ofunamu ekigambo ekyo tiisa (okutiisa) era bw’ogattako akawakatirwa akalala nga ibwa ofunamu tiibwa.\nN’ekigambo liira kiva mu kikolwa lya. Ekikolo ky’ekigambo ekyo ye li. Ekikolwa ekyo bw’okigattako akawakatirwa -ira ofunamu ekigambo liira – okuliira ate bw’ogattako ibwa – okuliibwa.\nSeptember 28, 2008 at 8:58 am #19761\nOkuwandiika kwe kukuuma olulimi\nOctober 15, 2008 at 3:20 am #19940\n1. Mu bambowa ba Kabaka, mulimu ayitibwa Kawuuzuumo. Omumbowa ono wa kika ki?\n4. Malayo olugero luno; Okirimbye basuze….. Nti abalungi baagenda n’omwami.\n18. Olusozi luno lwogerwako ng’okuli ekiggwa kya Katonda….\n19. Malayo olugero luno; Nantaggwa malambula ……..\n23. Maliriza enjogera eno; Amutaddeko amaanyi……\n31. Omuti; Mu linnya eryo ennyingo -mu- gituume erinnya…..\n36. Maliriza olugero luno; Omulangira Nvubu……\n46. Maliriza enjogera eno; Benkanyenkanye………\nby SEMEI WESSAALI bukedde\nOctober 15, 2008 at 8:19 am #19946\nMumbejja tweyanze ebyokuyiga bino byotuleetera.\nOctober 16, 2008 at 9:05 pm #19961\nKabaka talamusibwa, tumukola ki?\nby Richard Ssemakula\nMpa ekigambo kimu ku bino bye nkuwadde; Assa muwembe ku mubisi? Asiwa\nAmementula bulo nga yeeyambisa enseeso n’olubengo? Assa\nEnte tekyalina mata mu mabeere ennyana g’esobola kuyonka? Ekamizza\nMu bino ddamu kituufu oba si kituufu; Omuyiisa yeeyagalira nnyo mu biseera bya kateketwe? Si kituufu\nOmulunnyanja yeegiriisiza nnyo mu biseera by’enjaako? Si kituufu\nNabaka nazo nva? Kituufu\nBino byombi bibira naye byawukanamu, enjawulo eyo gituwe; ekibira ky’omu Mabira osangayo miti ate mu kibira ky’Omumasiro tusangamu ki? Tusangamu emibiri gya ba Ssekabaka.\nOmukolo gw’okusumika Omulangira Ronald Muwenda Mutebi kati Kabaka wa Buganda waliwo ng’enjole ya Sir Edward Muteesa emaze okuzzibwa, bino byaliwo mu Lubiri olusangibwa? e Baamunaanika\nWano mu Buganda Kabaka talamusibwa, wabula tukola ki? Tusinza Nnamulondo oba tusinza ekiwu.\nEbyafaayo tebisanguka era abalitaganjula ebyafaayo bya Uganda balizuula Pulezidenti w’ensi Uganda ey’awamu eyasooka yali Ssekabaka Muteesa II,\nobwa pulezidenti buno Ssekabaka yabumalako emyaka emeka? Emyaka 3\nSsaabasajja yategeezezza abantu b’e Baamunaanika nti ateekateeka okuzimba Olubiri olupya mu kifo ky’e Luweero, bukyamu ki obuli mu mboozi eyo? Kabaka tazimba akuba kibuga\nOmuko nkoko naye ate bw’ebulamu oluyina eba ya ngera, oluyina luno luwe erinnya? Baluyita olukete\nOmukazi azadde abaana ababiri aweebwa erinnya erya Nnaalongo, singa ogenze okulaba omukyala oyo e Lubaga gy’azaalidde n’omusangayo n’omubuuza meeru oba maddugavu singa agamba nti maddugavu otegeera ki? Otegeera nti abaana bombi baabuwala\nSinga otuukayo ne bagamba nti meeru, onootegeera ki? Aba azadde omuwala n’omulenzi\nAbaana okubeera nti maddugavu, abakyala abasinga tebamanya ki kwe kiva, mu kutegeerakwo okutonotono nnyonnyola kiva ku ki abaana okufaanagana ennyo?\nKiva ku butafaali obukola eggi erivaamu omwana ng’eggi erimu lyegabanyamu emirundi ebiri\nOmuganda awoomesa nnyo olulimi ng’ayita mu kukubaebifaananyin’okugeraageranya\nOkugeza omuntu eyeeyagala ennyo Omuganda amugeraageranya ku bulago bw’enkoko, abaffe obulago bw’enkoko bweyagala butya?\nObulago bw’enkoko kuba obutafaananako obw’embuzi kuba bwo tebusibwamu muggwa.\nOmuganda bw’ayogera ku mawemuukirano ofuna eby’okulabirako bingi naye\nbw’ayogera ku majjankunene oyinza kutuwaayo kyakulabirako ki ekiyinza okuggyayo amakulu?…………………\nKu mulembe guno muwulira ebibiina bya Nnigiina nga bakyesigamya ku kikolwa okunigiina, tuweeyo eky’okulabirako kimu ekyoleka omuntu anigiina?…………………..\nOlugero Ssebagema kuzaala lumaleeyo? Beerabira obukadde\nLunaayabira emmanga?.. nga yeekira oluganda\nLaga enjawulo eri mu bino ebisatu w’eba w’eri; Kakoolakoola, mbwabwa n’emmandagaze? Enjawulo mpaawo\nMwattu omwoyo ogwo bw’ogwekatankira ojja kuba bulungi,\nebyo bwe biba nga babigambye ggwe kiki kye weetegekera okukutamira?\nMazzi agoozeddwaamu ebintu ebiddugala okuwonya ekimbe ekikuli obukiika\nBwe namusanze agudde amagadaala saabuuzizza nti yabadde ava wa\nkubanga akalimiro kaabadde kamubunye.\nEmboozi eno mpulidde ng’erimu okukoonagana ggwe owulidde otya?\nSirabamu kukoonagana kuba akalimiro kabadde kamubunye kuba yabadde ava kulima ng’akooye.\nAbaffe mukuyitika ku mukolo ogw’okufumbya omugole waliwo ekikolwa eky’okwetikka ettooke naye nga lyetikiddwa bulanga, awo ogamba nti lyetikiddwa litya? Busimba\nMpa amakulu abiri ag’okwetika obulanga oba obusimba? Nti omusajja kawasa mulamu katebule ate n’obufumbo si kulaanya.\nObulwadde obumuli obukika bwa maaso amalombojje, munnyonyole oyo abugendere ku nsiko?\nAmaaso amalombojje gabeera mamyufu ng’amayiweemu kamulali nga gamubalagala nnyo era nga galimu ebinyinyi.\nPublished on: Wednesday, 15th October, 2008\nOctober 18, 2008 at 12:31 pm #19980\nWaliwo enjawulo wakati w’okusa, (asa) n’okussa (assa). Tuwe enjawulo eno.\nOctober 19, 2008 at 6:47 pm #19997\nAsa…. katugambe asa obulo , Assa oyinza okukikozesa ngosika omukka ngogufulumya wabweeru katugambe ngokozesa omumwa oba enyiindo\nate assa kwekukolebwa ngooli attissa omuntu nekintu katugambe nti\n1.omubbi wa nsssf bamuttissa miggo ekyo kyakulabirako.\n2.oba oli nomugamba nti nja kussa kasiiso nge kyokulabirako nti abatulugunya Abaganda babassa kasiiso.\nnyongere oba matizza ticha?\nOctober 20, 2008 at 7:23 am #20002\nNange kanyongerezeeko assa\nokussa ekintu wansi nogamba nti assa wansi\nOba oli okukka kudaala erya wansi katugambe nti assa munne wansi mungeri yokunyooma\nOctober 21, 2008 at 10:02 am #20012\nMalayo era onyonyole enjogera eno:\n“Amussa kasiiso, ow’e……”\nOctober 21, 2008 at 2:01 pm #20014\nNze kyenjagala okumanya, lwaki mwami Tonto ebibuuzo oleeta bizibu byokka?\nOctober 22, 2008 at 4:27 am #20031\nMusajjalumbwa bwooba tomanyi yiiya\nnze eyange ansa egamba nti owe bbango gyassa owe ntumba\nOctober 22, 2008 at 3:52 pm #20048\nNange Tonto yansobera. Naye eno enjogera ssi nzibu nyo. Bagamba nti amussa kasiiso owendali kassa omukukumi. Olwokuba endali ze, olowooza nti atunudde eri era takulaba awo wewekweese, sso nga atunulidde ggwe.\nNze ndowooza nti mukumussa akasiiso, oba oyagala omuntu oyo aleme kumanya nti byakola obitegeera, asobole okukukwasa obulungi.\nAte ku baana abato, ndowooza nti oba owa omwana ono omukisa yeddeko, ate nga naawe bwomulabula mpola asobole okuyiga ekituufu.\nSebo ticha, ekyo ssikituufu?\nOctober 22, 2008 at 5:29 pm #20049\nNze ndaba akasiiso owomu Mambuka kassa owe Bugwanjuba\nNange ticha mpa akagoba kuba natakisse afuna ezokwetabamu gwe ate olabawo ansa za bano wano:\nDikuula,Mulongo,Enfulansi,Migereka ,Kalibattanya, nabalala besimennye mu jje mutulage obumanyirivu\nNovember 8, 2008 at 5:59 am #20333\nOmuti okubala entula guyitibwa gutya?\n1. Mpaayo amakulu abiri g’omanyi mu kigambo: Okusiiga.\n2. Kkoyi kkoyi: Muti ki ogufuga ginnaagyo.\n3.Omuti okubala entula guyitibwa gutya?\n4. Maliriza olugero luno: Najjukiranga ne nseka………..\nNga tebakigambye ye.\n5. Mpa erinnya eriweebwa omukulu w’ekika ky’Ekkobe.\n6. Tetugamba nti munafu kafulu.Tugamba tutya?\n7. Anaafumba emmere ey’omugoyo, yeetaga ki?\n8. Mpaayo omulimu gumu ogukolebwa omujjwa kojja we ng’agenda okuzimba ennyumba?\nAgisera (afuka omusulo mu musingi).\n9. Mpa omutwe gw’ekitabo ky’engero ensonge ekyawandiikibwa Ferdinand Valser?\n10. Mpa olugero olugya mu mbeera eno: Omuntu bw’aba anaagwa mu buzibu, ne bw’omulabula tawulira.\nAkanaafa tekawulira ng’ombe.\n11. Tereeza sentensi eno mu lulimi Oluganda olutuufu: Ye nze akuyita.\n12. Lwaki ekiyenje bw’okisuula ku mazzi kifa?\nKubanga obutuli bwe kissizaamu buba bubikkiddwa amazzi anti bubeera ku lubuto.\n13. Mu katabo Pawulo Kirimuttu, Perusi kikazikazi alina kakwate ki ku Pawulo?\n14. Enswa esooka okuva mu kiswa teriibwa. Eweebwa linnya ki?\n15. Teeka ekisoko ekituufu mu mpungu erekeddwaawo: Muwogo akaawa nga ……….?\n16. Mpaayo amakulu abiri g’omanyi ku kigambo: Ddungu.\n17. Kkoyi kkoyi: Omuti ogusinga okubeera ewala.\n18. Endeku okula nga ya bulago buwanvu eyitibwa etya?\n19. Maliriza olugero luno: Omugenyi asooka…….\nY’ayita banne emigulungu.\n20. Mpa erinnya eriweebwa omukulu w’ekika ky’Envubu?\n21. Tetugamba nti ndi mugezi kafulu. Tugamba tutya?\n22.Olulagala olusooka mu ddiiro balyoke basseewo emmere, luwe erinnya.\n23. Mpaayo omulimu gumu ogukolebwa omujjwa nga waliwo omuntu eyeetuze?\nOkusala omulambo ku muguwa.\n24. Mpa omutwe gw’akatabo k’engero ensonge akaawandiikibwa Ssennambi Matembe?\n25. Mpa olugero olugya mu mbeera eno: Abantu beeyunira nnyo omuntu bw’amala okuyitimuka.\n26. Tereeza sentensi eno mu lulimi Oluganda olutuufu: Ekyo kye mbadde sitamanyi?\nEkyo kye mbadde simanyi.\n27. Lwaki bw’oyiwa butto ku mazzi ensiri amagi ge zibiiseeko gafa?\nGaba tegakyafuna mpewo egayamba kuba malamu.\n28. Mu katabo Pawulo Kirimuttu, Sensalire alinamu bukulu ki?\nY’asala omulambo gwa Pawulo ku muguwa.\n29. Waliwo ekiwuka ekiyingira mu kiswa, ekiswa ekyo ne kisenguka. Kiwuka ki ekyo?\n30. Teeka ekisoko ekituufu mu mpungu erekeddwaawo: Twagenda okutuukayo twamusanga yenna azimbye nga ………..?\n31. Mpaayo amakulu abiri g’omanyi ku kigambo: Amayengo.\n32. Kkoyi kkoyi: omulaalo mu nte ze?\nOlusolobyo mu lusuku.\n33. Akambe bwe kawanguka kayitibwa katya?\n34. Maliriza olugero luno: Obutazimbye…….?\nBumanyibwa nnyini bwo.\n35. Mpa erinnya ly’omukulu w’ekika ky’Empindi.\n36. Tetugamba nti muyizzi kafulu. Tugamba tutya?\n37. Olulagala olusibwamu emmere naddala ey’amatooke, balyoke bagisaaniike baluyita batya?\n38. Mpa omukolo gumu ogukolebwa omujjwa mu lumbe?\n39. Mpa omutwe gw’akatabo k’engero ensonge akaawandiikibwa M.B Nsimbi.\nSiwa Muto Lugero.\n40. Mpa olugero olugya mu mbeera eno: Abafugibwa kiba kirungi ne baba bawulize eri bakama baabwe.\nEz’enkanankana n’ebisiki tezaaka.\n41. Tereeza ssentesi eno mu Lugunda olutuufu; Tugenda nnaaba.\n42. Eggi bw’olisiigako langi, ( yadde nga lisigadde mu langi yaalyo), n’oliwa enkoko okulimaamira teryalulwa. Lwaki?\nLiba teririna werissiza..\n43.Mu katabo Pawulo Kirimuttu, Rev. Yerimiya Ziddawalime alinamu bukulu ki?\nY’akulembera okusaba mu kuziika Pawulo.\n44.Ekiswa ekitakyabuuka kiweebwa linnya ki?\n45. Teeka ekisoko ekituufu mu mpungu erekeddwaawo: Nambi mumyufu nga……………….\n46.Amazzi agava mu muwogo nga bamuwaata gawe erinnya.\n47.Ebikoola by’ensujju bwe byeyambisibwa ng’enva biweebwa linnya ki?\n48.Erinnya kasooli liri mu lubu 1mu. Lisse mu lubu 3.\n49.Ku mulembe gwa Kabaka ani eggwanga Buganda kwe lyafunira erinnya eryo?\n50. Omusajja bw’awasa abakazi abangi agenda abagabira obuvunaanyizibwa. Omukazi mu maka akwatibwako ogw’okugaba enva aweebwa linnya ki?\nPublished on: Tuesday, 4th November, 2008\nNovember 11, 2008 at 1:34 am #20375\nEnzimba y’Abaganda yalimu obukugu\nAmasiro g’e Kasubi galaga enzimba y’Omuganda bwe yabanga.\nENNYUMBA mu Buganda yazimbibwanga mu mmuli, obukeedo, obuti obuyitibwa obukakala, empagi, emiti emitonotono egiyitibwa emisituliro kaakano egiyitibwa emikomba, entoogo n’ebinsambwe.\nOmusajja omugezi w’amayumba ng’aleetebwa n’alasa ennyumba. Yalasibwanga bw’eti: Baddiranga emmuli entonotono ne bazitegeka bulungi ne bazissa ku nkata ey’akatemyo, ne bbuggwe ne balasa akasolya, ne bayising’anya emmuli nga bazigombaganya ebiba bisatu nga bwe bakola ekisaakaate.\nOkulasa okwo kwayitibwanga Kibandwa. Ate mu ngeri endala baagombaganyanga olumuli lumulumu ne lubeera ng’oluzizi oluluke obulungi era ne lutereezebwa mu katemyo wakati, ne balyoka basookako emmuli endala, ne baggumiza akasolya, ne basiba nnyo ne banyweza olusolya nga balusiba ku miti mukaaga emAisituliro.\nBwe lwanyweranga, ne bassaako olubugirizo oluyitibwa ekivumula, lwe luddirira bbugwe ne bongera okuzimbako olubugirizo olulala nga bwe bawangizaamu n’empagi munda w’olulala eziyamba emisituliro obutayuuguuma era n’olusolya okwenkanankana.\nBwe baagituusanga we baagala etuuke mu bunene, ne basimba emiti egiyitibwa emikwero, ne bagiweta okugisibira ku mmuli eziri ku kasolya ne ginywera bulungi. Okwo kwe kuyitibwa okutala enju.\nNe bateekako olubugirizo ne bagenda nga bazingirira bwe batyo nga basookamu n’emmuli nga munda bwe bawangizaayo empagi okutuusa wansi. Ne baleeta enkumbi okutereeza obulungi munda n’amabanga. Omugezi n’agera n’obuti ennyiriri ne baba nga buli awanaabeera empagi, ebinnya bisimwa, ne bagera empagi nga bazissaako amannyo agakwata embugirizo ziryoke zinywere, ne balyoka babugiriza enju yonna.\nOlwo basimba empagi mukaaga oba munaana ez’okuwanirira ekisasi nga buli emu eri mu lubu lwayo. Ne balasa ekisasi, era ekyo kyakolebwanga bulungi n’obwegendereza kubanga buli ayingira mu nnyumba ku kisasi kw’atuusiza amaaso. Bwe baamalanga ekisasi nga bakisibyeko n’olubugirizo oluyitibwa akabendobendo, nga n’essubi liwedde okuteekateeka, nga basereka ennyumba.\nOlubu olusooka okuserekebwa ku nnyumba ebikolo byalwo biraba wansi ne lusibibwa bulungi n’ebyayi ate oluddako ebikolo byalwo byalabanga waggulu, ne basereka bwe batyo okutuusa ku kasolya. Ogwo gwe mututumba. Olwo ne basereka ekisasi nga basooka kusiba ssubi ery’enjole ennene eryasookanga okukubira ekisasi ne balisiba ne linywera bulungi, ne bakisereka.\nEkisasi bwe kyaggwanga n’omututumba, omuseresi n’asereka ng’asongoza; n’addira omuti gwa buwanvu bwa kifuba kimu n’ekitundu n’agusimba mu kasolya wakati ne gunywera n’asereka ng’agwetoolooza essubi. Naye bwe yalabanga nga gusigaddeko ekitundu ekiweza ebigere nga bibiri n’ekitundu, n’addira essubi eddungi n’alisiba ku muti ogwo, n’alibundula mpolampola, n’asalako obusongezo bwalyo.\nPublished on: Saturday, 8th November, 2008


SHIA NE BA SWAHAABA 1\nOmuwandiisi yagamba nti : Waliwo mubibinja bya shia ebirina enzikiriza ez’njawulo era nga zeeyawulidde.\nTugamba nti : Ffe tutufaayo ku buli kibiina kya Shia kyonna era nga twaagala ebigambo bya ffe bibeere ku Shia Al Imaamiyah oba Al Ithna Asharia bokka kulwookuba nti Shia kirina ebibiina bingi nga ekibiina ky’abasunni bwekirina ebibiina ebirala ebingi ebirina enjawukana ennene wakati waabyo, era omuwandiisi ayongera n’agamba nti byonna ebibiina bya Shia byeegatta kunsonga y’okuvuma wamu n’okusonga ennwe mu ba swahaba nga: Abuubakar, Umar, Uthuman, Muawiya, Zubair, Twalha ne Abi Huraira.\nTugamba nti enzikiriza ya Shia Al Imaamiyyah eyeesigamira ku Qur’an ne Hadith wamu n’amagezi era nga kwebapimira ensonga yonna nabuli muntu era ssinkola yaabwe bbo aba Shia okuvuma wadde okuvvoola Swahaba yadde omuntu omulala yenna owaabulijjo, ate ku swahaba wo kiyitirira kubanga yye agulumizibwa naye nga tetweerabira nti baswahaba baali bantu balijjo tebaali ba Nnabi n`oly`ekyo twaasaanga nti mwaalimu abaalina Imaan ennyingi ddala era eyaawaggulu okugeza nga Abu Dharri, Miqdaad, Biraal, Amaar Ibn Yassir n`abalala, at’era nga mulimu baswahaba abaalina imaan ennafu era nga ne Qur’an ey’ekitiibwa yaboogerako era katonda yagamba nti bannanfuusi mu surat baqara aya 101.\nKatonda agamba Nnabbi we nti : “Mubantu b’e madiina mulimu abaalemera kubunnanfuusi gwe tobamanyi ffe tubamanyi.” era n’esuula namba yakka kubantu abo katonda ow’ekitiibwa ya gaana Nnabbi (s.a.a.w) okubasaalira wadde okubasabira okubasonyibwa ebyoonoono nga baffudde. Ensonga eyo neeyolefu mu kitabo ky’amateeka “Qur’an”.\nOkusinziira ku kwoogera kwa Qur’an okweeyerefu Shia Imamiyah tebagaana butuukirivu na butasobya bwaaba swahaba (a.s) kyokka ekyo tekibajjisaako bonna kubeera nti tebawubwa nga abantu abalala okujjako abo obujulizi bebwaakakasa nti bo tebawubwa era nti b’awukana n’abantu abalala nga ekyo kyeeyawulidde bantu ba mu lulyo lwa Nnabbi (s.a.a.w) abo beyayogerako mu hadith “Thaqalain” ebizito ebibiri byeyatulekera tubeere nga togoberera beyafaanaanyiriza nga ery`ato lya Nnabbi Nuuhu (a.s) nti buli muntu yenna alirinya eryaato eryo wakuwona era buli yenna alyawukanako waakuzikirizabwa era waakubeera mububuze soma “Mustadrak Al Haakim” ejjuzu ey’okusatu Olup.: 151, omulyango gw’okumanya ba swahaaba.\nKyeetaagisa omuwandiisi ono n’abamufaanana okukozesa obuzira okukkiriza amazima gano getukakasa okuva mu byaafaayo nti eky`abaswahaba benyini bokka nabokka baayawukana ne batuuka n’okweetemamu ebitala nga bwetwoogedde emabega. okusinziira kunsonga eyo kitegeerekeka ekifo kya Shia kuba swahaba nga “History”ebyaafaayo bwe byaatuterekera amazima kubuli omu, olwo nebalyooka balamulwa okusinziira ku mateeka g’eddiini n’amagezi.\nTutegeeza omuwandiisi nti “Shia” tebalina mpalana naba swahaaba era bagulumiza oyo eyakuuma eddiini kyegaamba n`agikolerera wamu n`erinyalye. Tekiri nti abashia”Imaamiyyah” bavuma buli swahaba, ekyo sikituufu naakatono era nekyagamba eky’okuvuma kyaatandikibwaawo na muawiya Ibn sufyaan kumulembe gwe bweyalagiranga okuvuma swahaba omukulu omusika waNnabbi (s.a.a.w), era omukulu w’abakkiriza Ali (a.s) ng’alagira bamuvume ku buli kituuti “Mimbal” (Kituuti) munsi wonna okumala ekiseera kinene ddala, okutuusa bwekyaafuuka enkola enkola egobererwa abawandiisi b`ebyafaayo baawandiika ebyo byonna abusufyaan bye yakola abagoberezi ba Imam Ali (a.s) mukubatta n’okwookya enyumba zaabwe, omuwandiisi amanyi muawiya kyeyakola “Hajari Ibn Adie” ne banne bonna bwebaagaana okukolimira n’okuvuma Imam Ali (a.s) ?. Oba amanyiiyo omulala eyawamuzzukulu wa Nnabi Imam Hassan (a.s) Obutwa, Era natta ne Muhammad mutabani wa Abu Bakar khaliifah eyasooka atali muawiyah Ibn Sufyaan???.... Omuwandiisi amanyiiyo omulala eyatta Imam Husein(a.s) eyatuma egye (Ejje) okugenda okwoonoona ekibiina kya Nnabbi (s.a.a.w) emadiina wamu ne “Kaaba “eyeekitiibwa atali Yazid mutabani wa muawiya kirungi asome ebyaafaayo alabe ebyenyamiza abaana ba muawiya ne umayyah byebaakola.\nKyokka bwaaba amanyi byonna tuyinza kukakasa tutya obutuufu bwa muawiya n’abamufaanana? Eno yesonga omuwandiisi gyaalina okussaako essira osobole okulunyamya eri ekituufu era yensonga lwaaki abashia (Imaamiyyah) tebalina buzibu kulundda luno kubanga balamula bulimuntu okusinziira kumirimu gye gyeyalinga akoleranga obusiraamu era n’ebyo byeyakola nga Abasiraamu nga akozesa amagezi n’amateeka g`eddiini nga bwegalamula awatali kweetooloola oba kweerabira nakutunula kuludda luno oba luli.\n* Yagamba omuwandiisi nti : Baswahaba bantu bakulu era baddala lyawaggulu ne qur`aan yaboogerako....\n* Tugamba nti ffe Abashia tetugaana ddaala lya baswahaba eryaawaggulu mukubeera ne Nnaabi (s.a.a.w) nga akyaali mulamu mumulembe gumu mukibuga kimu, ekyo kyaamumadala agawaggulu naye tetweerabira kweebuuza nti ekyo kyokka kimala, oli nebwaakola ebyambyoone oba kyeetaagisa okukola n’emirimu gy’obukkiriza n’obulongoofu? Bwekiba nga bweekityo bwekiri tewali asinga mukaziwe naye Qur’an eyeekitiibwa etutegeeza nga etukubira ekifaananyi kya mukyaala wa Nnabbi Lout (a.s) katonda agamba mu suura: Tahrim Aya: 10 (66:10).”Katonda abakubira ekifaananyi ky’abatakkiriza (ku) mukyaala wa Nouh ne mukyaala wa Lout baali (Abakyaala bombiriri) wansi w’abaddu (Babba babwe) abalongoofu naye bbo nebabakumpanya nebatagasa eri katonda kintu kyonna, katonda n’abagamba nti muyingire omuliro nebayingira “nabweekityo tetugaana bukulu bwa ba swahaba nayekyokka obwa swahaaba obutuufu buliko obulombolombo so ssi buli yenna ayitibwa swahaba nti Qur’an yamwoogerako nga emuwaana n’abulungi nga omuwandiisi bwaagamba. Tulina okujjukiza nti mwaabo abaabeera ne Nnabbi (s.a.a.w) mu ba swahaba mulimu abaalemera kubunnanfuusi era ne Qur’an nekyoogerako nga bwetwayogeddeko emabega, n’olweekyo Qur’an ewaana ba swahaba ba Nnabbi (s.a.a.w) abo abaakolerenga kunkola ye gye yayigiriza nebatagyaawukanako wadde okusuula amateeka geyajja nago.\nNnabbi yayogera kunsonga eno nga agambanti : “Bayitiridde abannimbisa, nti oyo (omuntu) annimbisa nga agenderedde yeetegekere ekifo kye mu ggeyeena (Omuliro).\nTulaba nti abaalimbisa nga Nnabbi (s.a.a.w) baali kumulembe gwe abo betuyita ba swahaba abatwalibwa okuba nti ekigambo kye n’ekikolwaakye nsibuko ya mateeka, tusobola tutya okutwaala omuntu nga oyo Nnabbi (s.a.a.w) gweyayogerako nti waamumuliro (Geyeena) nti mukkiriza era Qur’an yamwoogerako era nga emuwaana.\nOmuwandiisi yagamba nti : Empagi luwaga n’omusingi gw’okufunirako okusaasira kwa mukama katonda olunaku lwenkomerero kwekugoberera obusiraamu nga ba swahaba bwebaabuyimirizaawo oba nga bwebaabuyigiriza, era nga kati obusiraamu kwebutandikira”.\nTugamba nti : omusingi gw’okufuna okusaasira kwa katonda oweekitiibwa olunaku lwenkomerero kwekukola ebyo katonda (S.W.T) byeyalagira n`okuleka ebyo ebyeyaziyiza nga Nnabbi (s.a.a.w) bweyajja nabyo nga katonda bwatulagira mu suura Al Hashri Aya (58:8) agamba nti : “Ebyo byonna omubaka byeyajja nabyo, jemuli mubikwaate (Mubikolereko) ate byo byonna byeyabaziyiza mu byeewale “(katonda yayogera mazima) awatali kuba nti okumanya kwabaswahaaba kuyingiramu. kijja kitya okubeera nti mpagi ng`ate tukimanyi nti ba swahaba baayawukana oluvanyuma lwa Nnabbi (s.a.a.w) nga amaze okubavaako., Nebaawukana mweebyo byeyayogera (s.a.a.w) nemw`ebyo byeyabayigirizanga, era tebaakoma awo naye nebajjamu obutakkaanya, kati tuyinza kubagoberera tutya bonna awamu ng` ate tebakkirizaganya bokka nabokka?\nEkituufu kiri nti Nnabbi (s.a.a.w) yatutemera ekkubo eryo lyeyatugamba nti tukwaate oba tugoberere nga nekkubo eryo y’enkola ya Qur’an nabantu benjuuye abo ab’olulyoolwe nga era bwaatutegeeza Nnabbi mu hadith ye ey’ebizito ebibiri era nga bwaali nti yalonda swahaba ate nga mugandawe, mukoddomiwe Imam Ali (a.s) okubeera omukulembeze w’Abasiraamu oluvanyuma lwe (s.a.a.w) era nga Qur’an bweegamba olwo tusobole okugendera ku Qur’an kyeegamba. Ye omubaka agamba nti ye kenyini kyekibuga ky’ okumanya ate Ali (a.s) gweemulyango gw’ekibuga ekyo buli ayagala okuyingira mukibuga ekyo ayingirire oba ateekwa kuyita mumulyango agwo nga bwekiri nti Imam Ali (a.s) yee yali omulamuzi w’abasiraamu nga Nnabbi (s.a.a.w) bweyalonda ba Imaam abalala oluvanyuma lwe basobole okutereeza ekibiina eky’obusiramu oluvanyuma lwe, tujja kwongera okunyonyola ensonga eno jebujjako katono.\nOmuwandiisi yagamba nti : Shia ky’ekibiina ekitwaalibwa okuba nti kye kyaateekateeka okutemula khalifa owookusatu Uthman n’olweekyo obutemu n’efujjo zempagi (Ebikolo) z’ekibiina kino.\nTugamba nti : Twaayogeddeko emabega abatta khaliifa oyo baali baswahaaba benyini nga ekyo tukisanga mu by`afaayo by’obusiraamu era singa omuwandiisi ono nga tannaba kuwandiika bino yasooka kusoma ebitabo byeebyaafaayo kyaalibadde kirungi n’asooka ofuna ekituufu.\nOmuwandiisi yagamba: Olwookubanga ekibiina kino kyaazimbibwa kukuvuma na kunyooma ba swahaba era twesanga nga mubitabo byaabwe (Abashia) mulimu okuyigiriza okukkakanya ebitiibwa bya ba swahaaba.\nTugamba nti : Ba swahaba bbo benyini beebekakkanya bokka nabokka era nebaleeta enjawukana wakati waabwe bokka na bokka bwekitaba ekyo olwo enjawukana zaabwe mu saqiifa mu nyumba ya banu Saida nga balonde omukulembeze nga Nnabbi (s.a.a.w) amaze okufa aba Shia gyebataali yava kunsonga ki? Era kiba kitegeezaaki era entalo “Jamal ne swiffen “ne Nahrawaan ezo ezaali wakati waabwe bokka na bokka tuba tuzitwaala tutya? Era ba swahabaBeebamu mubo abatta bannaabwe okugeza nga Hijri Ibn Adie, Amrou Ibn Hamqui ne Maitham Atamaar Twalha ne Zubair wamu ne banne abamu mubaswahaaba abaakuliranga entalo nga balwaanyisa Imam Ali (a.s) kati ani mutuufu era mukyaamu? Era kisoboka kitya okugamba nti bonna abaafa n’abo abatta bannabwe bonna baali kubutuufu? Butya swahaaba ba Nnabbi (s.a.a.w) bwebattingana bweebatyo nebayiwa omusaayi kubintu Nnabbi (s.a.a.w) byeyagamba nga tewannayita na myaaka giwera nga abagambye ensonga ezo. Nabweekityo tugamba nti Abashia tebavuma ba swahaba wadde okubanyooma kubanga eddaala ly’aabwe lyaawaggulu, wabula ba swahaba benyini beebeenyooma nebavumagana era nebeetirimbula bokka nabokka. Era ebyo byonna abashia babisanga mu bitabo ebyeebyaafaayo ebya ba sunni okugeza nga: Tareekh Twabari: 4:207, Ibn Athiir 3: 487 n’ebirala. Bwetukisanga bwekityo mubitabo byabasunni tufuna ekituufu ekigamba nti ba swahaba bantu era ssibaNnabbi, mulimu abaasobya b’abataasobya ataasobya oyo tukwaata ebigambo bye nenkola ye ate oyo eyasobya bwetuleka enkolaye kibi? Oba bwetwoogera kubyeyeko oba nti yakola bubi kiba kibi, ? tuba tumuvuodde??! Oba tuba tumunyoomye??? ! Oba tuba olwo tumuvumye buvumi...???! Kyetuyina okumanya ekiri mubyaafaayo kiri nti ssibonna baswahaba nti baali kubutuufu.\nOmuwandiisi yagamba nti : tewali kibiina mubibiina byabusiramu kirimbisa Nnabbi (s.a.a.w) nga bashia, oba nga ekibiina ky’abashia !!, mbu era bamusibako byaataayogera...\nTuddamu nga tugamba nti :\n(1) omuwandiisi akyeeyongera okukoonagana mubigambo bye kubanga mubigambo ebimu byaayogera Shia takitwala nga kibiina mubibina by’obusiraamu era abayita bakaafiiri ate mubirala abatwaala nga Abasiraamu (nga awo bwagambye) kiraga nti tagenderera bigambo bye.\n2) Ekyo kyaagambye nti abashia balimbisa Nnabbi (s.a.a.w) ekyo kyabulimba, sikituufu era bulimba bwaalwaatu kulwookubanga tewali ba madhhab malala baafaayo kukuuma hadith za Nnabbi (s.a.a.w) nga ba shia mubyaafaayo bya hadith, nekulweekyo baawandiika ebitabo omuli buli musajja yenna ajjibwaako hadith n’ebyaafaayoobye n’engeri hadith gyeyagifunamu okuviirala ddala ku mubaka. Era baawandiika n’engeri gyetusobola okweesigamira ku hadith eyo era hadith tekkirizibwa okujjako nga emaze kulabibwa nti ekkiriziganya ne Qur’an eyeekitiitbwa, bweeba nga eyawukana ne Qur’an tetwaalibwa nga Nnabbi bweyanyonyora okuba ebigambo bye Nnabbi tebyaawukana na Qur’an, bweetyo ensonga bwebeera, wabula tekiri nga omuwandiisi bwagamba oba bwaalowooza.\nOmuwandiisi yayogera nagamba nti : Eddiini eno ey’ obusiraamu egobereddwa okusukka mu myaaka 1, 400 n’okusukkamu okuva ewakatonda teyajjanga ndowooza yamuntu nakusalawookwe naye abashia tebalina wade mpagi oba ensibuko okuva mu Qur’an oba Hadith wabula empagi yaabwe eyimiridde kundowooza yamuntu asobola okutta ba swahaba ba Nnabbi (s.a.a.w).\nTugamba nti shia (Imaamiyyah) bakakasa nti beesigamidde ku Qur’an n’ebyo Nnabbi Muhammad (s.a.a.w) byeyajja nabyo mu mateeka wamu n’enkola y’abantu b’enyumba ye eyo yensibuko y’abashia (Imaamiyyah) , ensibuko yaabwe wamu naamateeka gaabwe ko nenjigiriza yeddiini, wabula tekiri nga omuwandiisi bwaagamba nga abawaayiriza n’okubalimbirira. Shia (Imaamiyyah) beesigamira ku katonda oweekitiibwa nga bwe kyajja mu mateeka geddiini y’obusiraamu era munzikiriza yaabwe tebakikizaamu ekyookukolera kundowooza yaamuntu yenna (RAAYI) oba kyebayita okugwaanyisa (Istihsaan) nga bwekiri mu Madhheb amalala ag`ba Sunni bwebakola nga beesembesa mweekyo obukakafu obw’amagezi (Aqir) n’obuwandiike okuva mu bitabo byaba Sunni naye omuwandiisi ono tatya katonda nakamu mukuwaayiriza banne byaatamanyi, singa omuwandiisi asomako kubitabo bya Shia (Imaamiyyah) enzikiriza (Aqiida) n’eby’ amateeka (Fiqh) asobola okufuna ekituufu.


Eby’obufuzi e Mukono; Minisita Kibuule ayolekedde okuyita mu kamyufu ka NRM nga tavuganyiziddwa, Nsubuga ne Were bakitadde – Watchdog Uganda\nMinisita Ronald Kibuule ku kkono , Nsubuga Keneth Sebagayunga wakati ne Yahaya were ababadde bavuganya\nEBY’OBUFUZI Katonda bwakukwatirako osobola okuyita mu buli kintu nga teri kikutataaganyizza, Embeera eno yeyolekedde mu kitundu kya Mukono North ekitundu ekikiikirirwa Minisita wa mazzi Ronald Kibuule.\nEmabega yonna Kibuule abadde avuganyizibwa bannakibiina kya NRM, era nga mu mwaka gwa 2011 nga yavuganya mu kalulu akaali akakassameeme ne Mwami Kaweesa Ssengendo era nasobola okumuwangula yadde yalabika nga yali akyali mulenzi muto ddala.\nMu kulonda kwa 2016 Kibuule era yaddamu okwetaba mu kamyufu ke Kibiina naavuganya ne munnamateeka Nsubuga Keneth Sebagayunga mu kuvuganya okwali okwa vvawo mpitewo, kyokka naasobola okumuwangula, wabula Nsubuga natamatira naakomawo ne mu kalulu ka bonna era naddamu namuwangula.\nBwe lutuukidde olwaleero nga kimaze okutegerekeka nga munnamateeka Nsubuga yasalawo obutadda mu kamyufu ka NRM, yadde nga talambulula oba ne mu kalulu ka bonna akomawo okuvuganya muvubuka munne Kibuule.\nKino kyaletera endowooza endala mu balonzi be Mukono North nti olaba Nsubuga ava mu kalulu akamyufu kati kibuule waakumeny mu jjenje kkalu mu kulonda kwa 2021.\nBaali bakyali ku Nsubuga kuva mu kalulu ate ne zireeta Yahaya Were nga ono ye mumyuka wa RDC we Tororo naye naatimba ebipande ebilaga nti agenda kuvuganya Kibuule mu kamyufu, era abalonzi ba NRM abaali batawagira kibuule ne basagambiza nga bagamba nti kuluno balina okumulagako akalulu kye kiki.\nWabula bano bonna ebigambo byabawedde ku matama Yahaya Were naye bwe yavuddeyo nalangirira mu lujjudde nti akalulu akavuddemu era nagamba abantu nti ajja kuvuganya mu mwaka gwa 2026, ekyalese abalonzi nga beewunya katemba ali mu by’obufuzi.\nWere mu kwogerako ne bannamawulire yagambye nti kituufu yabadde avuddeyo okuvuganya Kibuule, kyokka abataka mu Mukono abeebuzibwako ensonga ne bamuyita nga bamusaba alekere Omubaka Kibuule ekifo, naye kye yakkiriza mu mutima omulungi nakita.\n“Nasazeewo ekifo ekyo nkiveeko kubanga abakulu bandaze munange Kibuule ebintu byakoledde abantu be Mukono North, ne tukkiriziganya nindeko emyaka emilala etaano kye ndowooza nti ssi kiwanvu nnyo” Were bwe yagambye.\nKati kitegeeza nti Kibuule aggya kuba alindiridde abalala okuli Abudallah Kiwanuka Mulimamayuuni, nabalala mu kalulu ka bonna mu 2021.\n26th June 2019 at 09:05


Bukedde Online - Obuvune bwa Stav buwadde b'avuganya essuubi\nObuvune bwa Stav buwadde b'avuganya essuubi\nTaata asse mutabani we mu ntiisa\nNG'ABAVUZI ba ddigi beetegekera empaka za 'Mountain Dew Motorcross Championship', abavugira mu mutendera ogwokutaano (MX85cc), bafunye ku buweerero, oluvannyuma lwa Stav Orland okufuna obuvune. Stav, amaze ebbanga ng'aliisa banne akakanja, obuvune yabufunidde mu mpaka za 'Monster Mammoth Motocross Championship', mu kibuga California mu Amerika, wiikendi ewedde.\nYafunye ekiwundu ku mukono ogwa kkono, era yamalidde mu kifo kyamunaana. Ekiwundu kino kiwadde abamu ku Bannayuganda essuubi nti bwe kataligirya, nabo ku luno bayinza okuwangula ku mpaka zino kuba Stav ayinza obutasobola kunyoola bulungi kiwuubiro kya ddigi, singa asalawo okuzeetabamu.\nOmutendera gwa MX85cc mulimu; Waleed Ali Omar, Jonathan Muhindo, Jeremiah Mawanda, Shadia Kateete, Esther Mwangala, Milton Apollo Akaki, Habibu Kiggundu, Peter Magwa, Amina Zawedde Mayanja, n'abalala.\nBonna Stav amaze emyaka ebiri nga tabalabye ku njuba mu mutendera guno. Empaka zino za laawundi yakutaano ku kalenda ya ddigi, era zaakubeera Busiika ku Ssande eno. Zigenda kulagibwa layivu ku Urban TV, eya Vision Group, efulumya ne Bukedde.\nSSEBUGUZI TAZIRIMU Mu ngeri y'emu, musaayimuto Gift Ssebuguzi agenda kuzisubwa oluvannyuma lw'okukyuka ekibegabega bwe yabadde atendekebwa. Maxime van Pee, kapiteeni wa ttiimu y'eggwanga, yagambye nti Ssebuguzi yagwa era talina mukisa gwonna mu mpaka z'omulundi guno.\nGavumenti eyanguye okulongoosa embeera y'abasomesa - Mubaka


GIWUNYE! Tukooye ejoogo lya Poliisi, Omubaka Zaake atutte mu kkooti abasirikale 6, DPC atidde ekkomera - Galaxy FM 100.2GIWUNYE! Tukooye ejoogo lya Poliisi, Omubaka Zaake atutte mu kkooti abasirikale 6, DPC atidde ekkomera - Galaxy FM 100.2\nOmubaka wa Monisipaali y’e Mityana Francis zaake aliko abasirikale 6 baatutte mu kkooti esookerwako e Mityana ku misango gy’okumusiba mu ngeri emenya amateeka, okumutulugunya ssaako n’okugyemera amateeka.\nAbasirikale abatwaliddwa mu kkooti kuliko addumira Poliisi mu bitundu bye Wamala Bob Kagulire, addumira Poliisi y’e Mityana Mwine Mukono.\nAbalala kuliko Amudan Twesigye, Musa Walugembe, Isaac Okecho ne Ali Wamanya.\nZaake lwe yakwatibwa nga 19, Ogwokuna, 2020\nMu kkooti, Zaake ng’akulembeddwamu bannamateeka be Kizza and Mugisha Company advocates agambye nti bwe yali makaage nga 19, Ogwokuna, 2020, abasirikale bamukwata mu ngeri emenya amateeka ku bigambibwa nti yali aggyemedde omukulembeze w’eggwanga Yoweri Kaguta Museveni neyenyigira mu kuwa abatuuze emmere ekyali kiyinza okusasaanya Kolona.\nMungeri y’emu agambye nti bwe yakwattibwa, abasirikale baamutulugunya okutuusa nga 29, Ogwokuna, 2020 ku lunnaku lwe yayimbulwa, okumutwala mu ddwaaliro.\nAte munnamateeka we Aron Kizza, agamba nti Zaake baamusiba nga tawereddwa nsonga yonna ssaako n’abasirikale okugyemera ekiragiro kya kkooti, eky’okumuyimbula.\nZaake, agamba nti abantu bangi abakaaba nga batulugunyiziddwa abasirikale, amaggye ssaako ne LDU wabula ne batya okuddumira mu kkooti nga tebalina busoobozi.\nAgamba nti mu kiseera kino ye ssaawa okulwanyisa ejoogo erikolebwa, ebitongole ebikuuma ddembe.\nMinisita Marion Obiga Kania\nWabula Kinnajjukirwa nti Minisita omubeezi ow’ensonga z’omunda mu ggwanga, Marion Obiga Kania bwe yali mu Palamenti ku nsonga za Zaake, yategeeza nti tewali musirikale yenna yamukuba wabula Zaake yeekuba okusiiga Poliisi enziro ne Gavumenti.


Translation of the meanings Surah Āl-‘Imrān - الترجمة اللوغندية - المؤسسة الإفريقية للتنمية - The Noble Qur'an Encyclopedia\n1. Alif Laamu Mimu.\n2. Katonda yooyo tewali kisinzibwa mu butuufu okugyako yye, omulamu, (atendebwa n'obulamu obujjuvu obwolubeerera) eyeeyimirizaawo yekka era ayimirizaawo buli kintu kyonna.\n3. Yassa gyoli ggwe (Nabbi Muhammad) ekitabo (Kur’ani) nga kijulira amazima geebyo e byakikulembera era ye yassa Taurat ne enjili.\n4. Oluberyeberye lwa Kur’ani nga kyakulungamya eri abantu, era yassa ebyawula wakati wa mazima n'obulimba, mazima abo abawakanya ebigambo bya Katonda byeyassa balina ebibonerezo ebiyitirivu, Katonda ye nnantakubwa ku mukono, nannyini kwesasuza.\n5. Katonda tewali kintu kyonna kimwekweka mu nsi ne mu ggulu.\n6. Katonda yooyo abatondera ku bifaananyi byammwe mu nnabaana nga bwaba ayagadde. tewali kisinzibwa kyonna mu mazima, okugyako yye. nantakubwa ku mukono, mugoba nsonga.\n7. Yye, yooyo eyassa ku ggwe (Muhammad) ekitabo (Kur’ani) mulimu mu kyo ebitundu nga aya zaamu nyinyonnyofu ebyo ngagwemusingi gwekitabo (Kur’ani). Era mulimu ebitundu ebirala nga Aya zaamu ziwa amakulu agafaanagana (nga okuzitegeera kwesigamye ku bitundu bya Aya ezo'musingi gwa Kur’ani) Naye abalina obubuze mu mitima gyabwe (olwebigendererwa byabwe ebibi bo) balondamu Aya eziwa amakulu agafaanagana nga tebeesigamye ku Aya zinannyini musingi gwa Kur’ani, nga ekigendererwa kyabwe kubuza bantu n'olwokwagala okuziggya ku makulu gaazo amatuufu, so nga tewali amanyi makulu gaazo amatuufu okugyako Katonda, nga abakenkufu mu kumanya bagamba nti tukkiriza Kur’ani, byonna ebigirimu byava wa Mukama omulabirizi waffe era nga tewali ategeera bigirimu okugyako ba nannyini magezi amasukkulumu.\n8. (Era bagamba nti) Ayi Mukama omulabirizi waffe toggya mitima gyaffe ku bulungamu oluvanyuma lwokuba nti wabutuwa, anti mazima, ggwe mugabi wa byonna.\n9. Ayi Mukama omulabirizi waffe tukkiriza era nga tukakasa nti ggwe ojja kukunganya abantu ku lunaku olutaliiko kubuusabuusa, anti mazima Katonda tayawukana kundagaano gye yalagaanyisa.\n10. Mazima abo abaakaafuwala emmaali yaabwe n’abaana baabwe tebigenda kubagasa naakamu oba okubataasa ku bibonerezo bya Katonda era abo bennyini zeeziriba enku z'omuliro (ku lunaku olwo).\n11. Embeera yaabwe mukulimbisa ebigambo bya Katonda efaanana ey’abantu ba farawo n'abaakulembera, Abantu ba Firawo abaalimbisa ebigambo bya Katonda, Katonda naababonererezaawo olwebyonoono byabwe, anti Katonda muyitirivu wa kubonereza.\n12. Ggwe Nabbi, gamba abo abaakaafuwala nti mujja kuwangulwa era mukunganyizibwe mu muliro Jahannama, nabwo bwe buddo obubi ennyo.\n13. Mwalina ekyokulabirako ekyenkukunala ku bibinja ebibiri ebyasisinkana (ku lutalo lwe Badri) ekibinja ekimu (ekya Nabbi () ne banne) nga balwana kutaasa ddiini ya Katonda, nga n'ekibinja ekirala kya baakaafiiri. Abakafiiri baalaba abakkiriza mu muwendo nga babakubisaamu emirundi ebiri, anti Katonda awagira n'okutaasa kwe oyo gwaba ayagadde, mazima mu ekyo mulimu ekyokuyiga eri ba nannyini kulaba okutuufu.\n14. Abantu baateekebwamu okwagala ennyo ebyegombebwa nga Abakyala n'abaana ne ntuumu za zzaabu ne ffeeza ne mbalaasi e zinyirira n'ebisolo ebyawaka n'amasamba ebyo byonna bya kweyagala bya bulamu bwansi, so nga ewa Katonda yeeri obuddo obusinga obulungi.\n15. Bagambe nti mbategeeze ekirungi okusinga ebyo. Abatya Katonda bategekerwa ewa Katonda waabwe e jjana nga emigga gikulukutira mu yo, ba kugibeeramu obugenderevu era baweebwe nabakyala abatukuvu era baakufuna okusiima kwa Katonda, bulijjo Katonda alaba abaddu be.\n16. (Abaddu aboogerwako) beebo abagamba nti; Ayi Mukama omulabirizi waffe mazima ffe tukkirizza n'olwekyo tukusaba otusonyiwe ebibi byaffe otwesambise ebibonerezo by’omuliro.\n17. (Era beebo) abagumiikiriza ne babeera abakkiriza abaamazima era abagonvu era abasaddaaka era nga beegayirira Katonda amatumbi budde.\n18. Katonda yakakasa nti ddala tewali kisinzibwa (mu butuufu) okugyako yye neba malayika ne bannyini kumanya nabo bakakasa ekyo, era nga bulijjo Katonda aliwo kutuukiriza bwenkanya, tewali kisinzibwa okugyako yye nantakubwa ku mukono mugobansonga.\n19. Mazima obusiraamu ye ddiini entuufu ewa Katonda era abaaweebwa e kitabo (Taurat ne njili) tebayawukana okugyako luvannyuma lwakufuna okumanyisibwa okuva eri Katonda kulwokwekolera ensalwa bokka nabokka n'omuntu yenna olwokwekolera eyewaggula ku bigambo bya Katonda mazima Katonda takaluubirirwa kubala.\n20. Bwebaba bakuwakanyizza, ggwe gamba nti neewaddeyo nzenna ewa Katonda nabuli, yenna angoberera ekyo kyakola, era ogambe abo abaaweebwa ekitabo naabo abatalina kitabo (ba mushirikiina) nti nammwe mwewaddeyo bwe beelangirira nti basiramuse olwonno baba balungamye, bwebatakola batyo, anti ggwe kyoteekwa okukola kubatusaako bubaka era bulijjo Katonda alaba abaddu be (nebyebakola).\n21. Mazima abeewaggula kubigambo bya Katonda era ne batta ba Nabbi mubukyamu era ne batta abo abalagira abantu okukola obwenkanya, basanyuse (mu kubakiina) nti bagenda kufuna ebibonerezo ebiruma.\n22. Abo beebo emirimu gyabwe gyafaafaagana ku nsi ne ku nkomerero era tebagenda kufuna wa kubataasa.\n23. Tolaba abo abaaweebwa omukisa nebafuna ekitabo nga bayitibwa okudda eri ekitabo kya Katonda abalamule, ate ekitundu ku bo, nebatakikola. Mukukola ekyo nebaba nga bavudde ku mazima gebamanyi.\n24. Ekyo nno lwakuba nti bagamba nti omuliro tegugenda kutwokya okugyako nnaku mbale bubazi, ebigambo byebeyiyiza nebibagayaaza mu ddiini yaabwe.\n25. Guliba gutya bwetulibakunganya ku lunaku olutaliimu kubuusabuusa! buli muntu n’asasulwa kyeyakola era tebagenda kuyisibwa bubi.\n26. (Nabbi Muhammad) gamba nti; Ayi mukama Katonda, omufuzi w'obufuzi bwonna, owa obufuzi oyo gw’oba oyagadde era n’obugya kw’oyo gw’oba oyagadde, ositula oyo gw’oba oyagadde n’okakkanya oyo gwoba oyagadde. Obulungi bwonna buli mu mukono gwo anti ggwe muyinza ku buli kintu.\n27. Oyingiza ekiro mu musana, nga bwoyingiza omusana mu kiro. Era ogya ekiramu mu kifu, nga bwogya ekifu mu kiramu era owa riziki oyo yenna gwoba oyagadde awatali kubalirira.\n28. Abakkiriza tebafuulanga Abakafiiri ab'emikwano nebalekawo abakkiriza. Omuntu akola bwatyo talina kintu kyonna ewa Katonda, okugyako nga mubeekengedde nti bayinza okubatusaako akabi (olwo nno musobola okukolagana ku ngulu) Katonda abalabula mmwe abakkiriza mumwegendereze, anti ewa Katonda yeeri obuddo.\n29. Gamba ggwe (Nabbi Muhammad () nti nebwemukweka oba obutakweka ebiri mu bifuba byammwe, Katonda abimanya era amanyi ebiri mu ggulu n’ebiri mu nsi. Bulijjo Katonda mumanyi wa buli kintu.\n30. (Lowooza) ku lunaku buli muntu lwalisanga buli kyonna kyeyakola mu birungi nga kiteekeddwa awo, era nabuli kibi kyonna kyeyakola nga kiteekeddwa awo, nga yeegomba nti singa wakati we n’ekibi ekyo waliwo ebbanga ddene, Katonda abalabula mmwe abakkiriza okumwegendereza, era Katonda musaasizi eri abamusinza.\n31. Gamba abantu (ggwe Muhammad () nti bwe muba mwagala Katonda, kale nno mungoberere Katonda ajja kubaagala era abasonyiwe ebyonoono byammwe, bulijjo Katonda musonyoyi musaasizi.\n32. Gamba nti mugondere Katonda n'omubaka wabula bwemutakikola mazima Katonda tayagala bakaafiiri.\n33. Mazima Katonda yawa Adam ne Nuhu n’abo mu nyumba ya Ibrahim n’abo mu nyumba ya Imran enkizo ku bantu abalala.\n34. Nga bazukkulu, abamu bava mu bannabwe, bulijjo Katonda awulira mumanyi nnyo.\n35. Jjukira mukyala wa Imran bweyagamba nti Ayi Mukama omulabirizi wange mazima nze nneeyamye ku lulwo ekiri mu lubuto lwange kibe ekiwebwayo gyoli era nkusaba okkirize ekiwebwayo kyange, anti mazima ddala ggwe ggwe awulira omumanyi ennyo.\n36. (Maama wa Mariam) bweyazaala omwana oyo yagamba nti ayi mukama omulabirizi wange muzadde nga muwala, wabula Katonda ye yali asinga okutegeera kyeyali azadde, omusajja talinga mukazi era mazima nze mutuumye erinnya Mariam era mazima nze mukwasa ggwe ne zzadde lye omwesambise obubi bwa Sitane eyagobwa mu kusaasira kwo.\n37. Mukama omulabirizi we yamwanukula olwanukula olwa namaddala era naamukuza enkuza ennungi era naamukwasa Zakaria abe omukuza, buli Zakaria lweyayingiranga mu kifo Mariam weyatuulanga olwokusinza ng’amusanga alina ebyokulya. Naagamba nti owange Mariam bino obifuna kuva wa, naamuddamu nti byo biva wa Katonda, mazima Katonda agabirira oyo gwayagadde awatali kubalirira.\n38. Awo nno Zakaria yasaba Mukama omulabirizi we nga agamba nti Ayi mukama omulabirizi wange ngabira okuva gyoli ezzadde eddungi anti mazima ggwe owulira edduwa y’omusabi.\n39. Malayika naamukowoola bweyali ng’ayimiridde mu ssinzizo ngasaba n’amugamba nti mazima Katonda akuwa amawulire amalungi (ag'omwana) Yahaya, anajja ng’akakasa amazima g’ekigambo okuva eri Katonda era nga wa kitiibwa owensa era Nabbi ali mu luse lwa balongoofu.\n40. Zakaria naagamba nti; Mukama wange nnaafuna ntya omwana nga nkaddiye bwenti, era nga ne mukyala wange mugumba! (Malayika) naagamba nti bwatyo Katonda akola kyaba ayagadde.\n41. Naagamba nti Ayi Mukama omulabirizi wange mpa akabonero. (Malayika) naagamba akabonero ko kwekuba nti tojja kwogera n’abantu okumala ennaku ssatu okugyako ng’okozesa kulaza. Era jjukira Katonda wo era otendereze akawungeezi nenkya.\n42. Era jjukira Malayika bweyagamba Mariam nti mazima Katonda akulonze naakutukuza naakwawula ku Bakyala abalala bonna.\n43. Owange Mariam weeweyo eri Mukama omulabirizi wo ovunname era okutame ku maviivi nga abalala bwebakutama.\n44. Ebyo by’ebimu ku bigambo ebyekusifu byetukutegeeza (Ggwe Muhammad) mu bubaka era tewali nabo web’akasukira e kalamu zaabwe ku mazzi ngabanoonya okumanya nti ani ku bo anaakuza Mariam, era tewali nabo bwe baali bakaayagana (ku nsonga eyo).\n45. Era jjukira ekiseera Malayika bweyagamba Mariam nti; mazima Katonda akuwa amawulire agessanyu ag’ekigambo ekiva gyali (ekyokuzaala omwana) ngerinya lye ye Masiihi Isa mutabani wa Mariam aliba ow'ekitiibwa ku nsi ne ku nkomerero era nga w’amwabo abasembezebwa ewa Katonda.\n46. Era agenda kwogera n'abantu nga ali mu kibaya ne mukusajjakula era wa mu luse lwabalongofu.\n47. (Mariam) naagamba nti Mukama wange naafuna ntya omwana nga tewali muntu yali ankutteko (Malayika) naagamba nti bwekityo (bwekijja akuba) Katonda atonda nga bwaba ayagadde bwasalawo ekintu mazima akigamba bugambi nti ba ne kiba.\n48. Era (Katonda) ajja kumuyigiriza amateeka n’okugoba ensonga ne Taurat ne njili.\n49. Era agenda kubeera mubaka eri abaana ba Israel (ng’abagamba nti) mazima nze mbajjidde n’akabonero okuva eri Mukama Katonda wa mmwe nja kubakolera ekintu ekifaanana nga ekinyonyi okuva mu ttaka, nja kukifuuwamu omukka kibeere ekinyonyi ku lwobuyinza bwa Katonda, era njakuwonya abempoma n’abebigenge, nzuukize naabafu (byonna) kulwobuyinza bwa Katonda, era nja kubategeeza bwemulina okulya nebyemuteekwa okutereka mu mayumba gammwe, mazima ddala mw’ebyo (ebimenyeddwa) mulimu akabonero gyemuli bwe muba nga muli bakkiriza.\n50. Era mbajjidde nga nkakasa amazima g’ebyo ebyakulembera ebyajjira mu Taurat. Era mbakkirize ebimu kw’ebyo ebyali byabagaanibwa, era mbajjidde n’akabonero okuva eri mukama Katonda wa mmwe nolw’ekyo mutye Katonda era mungondere.\n51. Mazima Katonda ye Mukama wange era Mukama wa mmwe kale mumusinze. Okukola ekyo lyekkubo eggolokofu.\n52. Naye Isa bweyamala okulaba obukaafiiri bwabwe naagamba nti; baani abanannyamba ku mulimu gwa Katonda, Abayigirizwa nebagamba nti ffe bataasa ba Katonda, tukkiriza Katonda. Naawe julira nti mazima ffe twewaddeyo ewa Katonda.\n53. Ayi Mukama Katonda waffe tukkiriza ebyo byewassa era netugoberera omubaka, kale tuwandiike mu bajulizi.\n54. (Abayudaaya) baasala enkwe ne Katonda n’asalawo okulemesa enkwe zaabwe anti bulijjo Katonda mulungi okusinga abo abasala enkwe.\n55. Jjukira ekiseera Katonda bweyagamba nti; Owange ggwe Isa nze ngenda kukutuukiririza ekyo kyenakuwandiikako, era ngenda kusitula nkuleete gyendi era nkutukuze kwabo abaakaafuwala, abo abakugoberera ngenda kubassa waggulu waabo abakafuwala okutuusa ku lunaku lw’enkomerero oluvanyuma gyendi mwenna gyemugenda okudda, olwo ndyoke mbalamule mwebyo byemwayawukanangamu.\n56. Bbo Abaakaafuwala ngenda kubabonereza n’ebibonerezo ebikakali ku nsi ne ku nkomerero, era tebagenda kufuna baakubataasa.\n57. Naye bbo, abo Abakkiriza nebakola emirimu emirungi (Katonda) agenda kubajjuliza empeera zaabwe, anti bulijjo Katonda tayagala bakozi ba bibi.\n58. Ebyo tubikusomera Ggwe (Nabbi Muhammad) nga byamububonero n’okubuulirira okwamagezi.\n59. Mazima entondebwa ya Isa ewa Katonda efaanana nentondebwa ya Adam, yamutonda nga amugya mu ttaka oluvanyuma naamugamba nti beera n’aba omuntu.\n60. Ago nno geemazima agava eri Mukama Katondawo, kale tobeeranga mu babuusabuusa.\n61. Singa omuntu yenna akuwakanya kukino, oluvanyuma lwa mazima agakujjidde ggwe gamba nti mujje tuyite abaana baffe n'abaana ba mmwe, bakyala baffe ne bakyala ba mmwe, naffe fennyini nammwe olwo nno tusabe ekikolimo kya Katonda kituuke ku balimba.\n62. Mazima bino (ebyogeddwa) g’emazima (ku bikwata ku nsonga y’okuzaalibwa kwa Isa), tewali kisinzibwa kyonna (mu mazima) okugyako Katonda omu Allah, era bulijjo Katonda ye nnantakubwa ku mukono mugoba nsonga.\n63. Bwebava ku mazima gano mazima Katonda amanyi byonna ebifa ku bonoonyi.\n64. (Ggwe Nabbi Muhammad) gamba nti abange mmwe abaaweebwa ekitabo mujje twegatte ku kigambo ekigatta wakati waffe nammwe, nakyo kwekuba nga tetusinza okugyako Katonda, era tuleme ku mugattako kintu kyonna, era tube nga tetufuula abamu muffe ebyokusinza netuleka Katonda. Ekyo bwebakivaako, mmwe mubagambe nti (mmwe) mujulire nti mazima ffe tuli basiramu tukkiririza mu bwomu bwa Katonda.\n65. Abange mmwe abaaweebwa ekitabo lwaki muwakana ku bikwata ku Ibrahim so nga Taurat ne njili tebyajja okugyako oluvanyumalwe. Abaffe temutegeera.\n66. (Mwewunyisa) okuba nga mwe mwennyini mwawakana ku kyemulinako okumanya, ate kati lwaki muwakana ku kintu kyemutalinaako kumanya! so nga Katonda amanyi ate mmwe nga temumanyi.\n67. Ibrahim tabeerangako mu yudaaya wadde omukulisitayo wabula yali mukkiriza owa nnamaddala eyewaayo ewa Katonda, era tabeerangako mu bagatta ku Katonda bintu birala.\n68. Mazima omuntu asinga okuba okumpi ne Ibrahim, beebo abaamugoberera, noono Nabbi n’abo Abakkiriza, bulijjo Katonda abeera munne wabakkiriza.\n69. Ekitundu ku bantu abaaweebwa ekitabo bandyagadde okubabuza, (mu kukola ekyo) tebabuza okugyako myoyo gyabwe naye tebategeera.\n70. Abange mmwe abaaweebwa ekitabo lwaki muwakanya ebigambo bya Katonda ate nga ddala nammwe mukakasa nti g’emazima!\n71. Abange mmwe abaaweebwa ekitabo lwaki amazima mugatabikamu obulimba! nemukweka amazima nga nammwe mumanyidde ddala (ekituufu).\n72. Ekitundu ku bantu abaaweebwa ekitabo baagamba nti mukkirize ebyassibwa kwabo abakkiriza kumakya ate mubiwakanye olweggulo oba olyawo ekyo kinaayambako nebakyusa.\n73. Era temukkirizanga okugyako oyo ali ku ddiini yammwe, Ggwe Nabbi Muhammad () gamba nti: mazima obulungamu obwannamaddala bulungamu bwa Katonda, abaffe ekibakozesa ekyo lwakuba nti temwagala muntu mulala yenna kuweebwa ekiringa kyemwaweebwa (obwa Nabbi)! oba lwakutya nti bayinza okuvuganya nammwe ku lwekyo mumaaso ga Katonda (Ggwe Nabbi Muhammad () gamba nti mazima ebirungi biri mu mikono gya Katonda, abiwa oyo gwaba ayagadde, anti bulijjo Katonda mugazi nnyo era mumanyi mu buli kintu.\n74. Ayawula gwaba ayagadde mu mmwe naamuwa okusaasira kwe era Katonda ye nannyini birungi ebingi.\n75. Mu bantu abaaweebwa ekitabo mulimu, omuntu singa oba omwesize ku mmaali ennyingi nga atuukiriza obuvunaanyizibwa, ate mu bo mulimu omuntu singa oba omwesize ku dinar emu (busente obutono) nga tatuukiriza buvunaanyizibwa, okugyako nga omwewubyeko, ekyo nno lwakuba bo bagamba nti tetufuna musango nga tulyazaamanyizza abatali basomi (abatali abaweebwa ebitabo) ne baba nga boogera ku Katonda obulimba nga nabo bamanyi ekituufu.\n76. Wabula (omuntu asaanira okweyita omwagalwa wa Katonda yandibadde) oyo atuukiriza byeyalagaanyisa era naatya Katonda. Mazima ddala bulijjo Katonda ayagala abamutya.\n77. Mazima ddala abo abatunda endagaano ya Katonda nebirayiro byaabwe ku muwendo omutono, tebalina mugabo ku lunaku lw’enkomerero, era Katonda tagenda kwogera nabo era tagenda kubatunulako ku lunaku lw’enkomerero era nga bwatagenda kubatukuza era bagenda kutuukwaako ebibonerezo ebiruma.\n78. Era mazima mu bo mulimu ekibinja abakyusakyusa ekitabo ne nnimi zaabwe, era mazima mulimu ekibinja kyabantu abakozesa ennimi zaabwe nebakyusa ebiri mu kitabo babalowoozese nti bya mu kitabo, so nga sibyamu. Era nebagamba nti byo byava wa Katonda so nga tebivanga wa Katonda, nebaba nga boogedde ku Katonda ebyobulimba naye nga nabo bamanyi amazima.\n79. Tekigwanira muntu yenna okuba nga Katonda amuwa ekitabo n’okumanya ensonga, n'obwa Nabbi, ate naagamba Abantu nti mubeere baddu bange (munsinze) muve ku Katonda. (kyeyandibagambye kyandibadde nti:) Naye mubeere abasinza Katonda okusinziira ku kuba nti mmwe mubadde muyigiriza abantu abalala ekitabo, era n'olwokuba nti mubadde mukisoma (n'olwekyo mumanyi ekituufu ekyokukola).\n80. Era tabalagira kufuula ba Malayika ne ba Nabbi ba Katonda, (okiraba nti kijja) nti okuba nti abalagira ebyobukafiiri oluvanyuma lwokuba Abasiramu.\n81. Jjukira Katonda bweyakozesa ba Nabbi endagaano nti, lwonna lwembawanga ekitabo n’okumanya ensonga, oluvanyuma omubaka (Nabbi Muhammad () naabajjira nga ava gyendi) ng’akakasa ebyo byemulina, nti ddala mugenda kumukkiriza, era mugenda kumutaasa. Katonda naagamba nti mukkirizza, era mututte endagaano eno nti ekakase nebagamba (ba Nabbi) nti tukkirizza. Katonda naagamba nti mujulire era nange ndi wamu nammwe mu bajulizi.\n82. Oyo yenna aliyawukana kwekyo abo nno be bonoonyi.\n83. Abaffe abo (abonoonyi) baagala etali ddiini ya Katonda (Busiramu?) ate nga kululwe byewaayo (nebisiramuka) byonna ebiri mu ggulu omusanvu ne nsi mu kugonda ne mu kukakibwa, era nga gyali gyebiggya okuzzibwa.\n84. Ggwe Nabbi Muhammad () gamba nti tukkiriza Katonda netukkiriza n'ebyo ebyassibwa gyetuli n'ebyo ebyassibwa ku Ibrahim ne Ismail, ne Ishak ne Yakub ne ku bazzukulube, n'ebyo ebyaweebwa Musa ne Isa n'ebyo byonna ebyassibwa ku ba Nabbi okuva ewa Katonda waabwe, tetulina Nabbi yenna gwetutakkiriza naffe twewaddeyo (mu Busiramu) eri Katonda waffe.\n85. Oyo yenna ayagala okweteerawo eddiini etali busiramu tegenda kukkirizibwa okuva gyali, era nga yye ku lunaku lw’enkomerero agenda kubeera mubafaafaganirwa.\n86. Katonda ayinza atya okulungamya abo abawakanya (obubaka bwa Nabbi Muhammad () oluvanyuma lwokukkiriza kwabwe nebawa n'obujulizi nti omubaka (Muhammad ()) w’amazima era nga n'obujulizi obukakasa obwa Nabbi bwe bwa baggyira, mazima Katonda talungamya bantu beeyisa bubi.\n87. Abo nno okusasulwa kwabwe kuli nti mazima Katonda yabassaako ekikolimo n'ekya ba Malayika n’ekya bantu bonna.\n88. (Abeeyisa obubi abo) Baakubeera mu muliro olubeerera tebagenda kukendezebwa ku bibonerezo ate tebagenda kulindirizibwa.\n89. Okugyako abo abeenenya oluvanyuma lwokukafuwala kwabwe era nebalongoosa, anti bulijjo Katonda musonyiyi nnyo era musaasizi.\n90. Mazima abo abaakafuwala oluvanyuma lwokukkiriza kwabwe, oluvanyuma nebeeyongera okukaafuwala, okwenenya kwabwe tekugenda kukkirizibwa, era abo be babuze abannamaddala.\n91. Mazima abo abaakafuwala nebafiira ku bukaafiiri tewali n'omu ku bo agenda kukkirizibwa kwenunula nebwaliba aleese zaabu ajjuza ensi, abo nno balina ebibonerezo ebiruma ennyo ate tebagenda kufuna mutaasa yenna.\n92. Temuyinza kutuuka ku ddaala lyokuyitibwa abakozi b’obulungi okugyako nga muwaddeyo kwebyo byemwagala, buli Kintu kyonna kyemuwayo mazima ddala Katonda akimanyi.\n93. Ebyokulya byonna byali Halali eri abaana ba Israil okugyako ebyo Israil (Yakubu) byeyeeziyiza nga Taurat tennaba kussibwa, bagambe nti muleete Taurat mugisome bwe muba nga mwogera mazima.\n94. Oyo yenna anaatemerera Katonda ebigambo ebyobulimba oluvanyuma lwekyo, abo nno be beeyisa obubi.\n95. Gamba nti Katonda yayogera mazima, kale mugoberere eddiini ya Ibrahim, nga takkiriza kusinza kintu kirala wadde okuba mwabo abagatta ku Katonda ekintu ekirala.\n96. Mazima ddala e nyumba eyasooka okuterwawo abantu (olwokusinza Katonda) yeeyo eri e Mekka y’amikisa era nga kya kulungamya eri abantu bonna.\n97. Mulimu mu yo obubonero obwenkukunala, nga ekifo kya Ibrahim. Oyo yenna agiyingira abeera mirembe, era Katonda alaalise ku bantu okulambula e nyumba eyo kwoyo aba asobodde ebyetaagisa okutuuka gyeri, naye omuntu awakanya (obukakafu bwa Hijja) mazima ddala Katonda talina kyeyeeguya ku bantu.\n98. Gamba (ggwe Nabbi Muhammad) nti abange mmwe abaaweebwa ekitabo lwaki muwakanya ebigambo bya Katonda! era bulijjo byemukola Katonda abiraba.\n99. Gamba (ggwe Nabbi Muhammad) nti abange mmwe abaaweebwa ekitabo lwaki muziyiza abantu okukwata ekkubo lya Katonda! nemuba nga akkiriza ekikolwakye mukitwala kuba nti kyabubuze, so nga mmwe mwennyini mumanyi ekituufu, Katonda tayinza kuba nga tafaayo kubyemukola.\n100. Abange Mmwe Abakkiriza bwemunaagondera ekibinja mwabo abaaweebwa ekitabo bajja kubazza mu bukafiiri oluvanyuma lwokuba nga mubadde bakkiriza.\n101. Muyinza mutya okukaafuwala nga ate musomerwa ebigambo bya Katonda era nga omubaka we ali mu mmwe, oyo yenna eyeekwata ku Katonda aba alungamiziddwa mu kkubo eggolokofu.\n102. Abange mmwe Abakkiriza mutye Katonda mubutuufu bwokumutya era temufanga okugyako nga muli Basiramu.\n103. Mwekwate ku muguwa gwa Katonda mwenna, temwawukananga era mujjukire ekyengera kya Katonda kyeyabawa bwemwali nga muwalaggana n'atabaganya wakati w'emitima gyammwe olwekyengerakye, nemukeesa nga muli baaluganda, mwali mutuuse ku mugo gwekinnya kyomuliro n'agubatasaako, bwatyo nno Katonda bwabannyonyola ebigambo bye mube nga mulungama.\n104. Wateekeddwa okuba mu mmwe ekibiina (Nga abakirimu) bakubiriza Abantu okudda eri obulungi era nga bakubiriza Abantu okuyisa obulungi era nga babaziyiza okweyisa obubi era abo be b'okwesiima (ku lunaku lw’enkomerero nebawona ebibonerezo bya Katonda).\n105. Temubeera nga abo abeetemamu nebaawukana oluvanyuma lw'obunnyonnyofu okubajjira, n’abo nno balina ebibonerezo ebyamaanyi.\n106. Ku lunaku ebyenyi lwebiritemagana ebirala nebisiiwuuka bo abo abalisiwuuka ebyenyi byabwe (baligambibwa nti ekibatuusizza kwekyo lwakuba nti) mwakafuwala oluvanyuma lwokuba nti mwali bakkiriza, n'olwekyo mukombe ku bukaawu bwebibonerezo olwebyo byemwawakanyanga.\n107. Bo abo ebiritemagana ebyenyi byabwe baakubeera mu kusaasira kwa Katonda (jjana) bo baakubeeramu obugenderevu.\n108. Ebyo bigambo bya Katonda tubikusomera mu butuufu bwabyo, Katonda tayagaliza bitonde kulyazamanyizibwa.\n109. Era bya Katonda ebiri mu ggulu omusanvu n'ebiri mu nsi era eri Katonda ebintu byonna gyebizzibwa.\n110. Mmwe kibiina ekisinga obulungi ekyaweebwa Abantu, mukubiriza okukola empisa nemuziyiza okukola ebibi, era nga mukkiriza Katonda. singa ab'aweebwa ekitabo bakkiriza kyandibadde kirungi gyebali, (naye) abamu ku bo bakkiriza nga n’abasinga obungi bagyemu.\n111. Tebayinza kubatuusaako buzibu, okugyako ebinyiizo ebitonotono, naye bwebaba balwanaganye nammwe babakuba amabega ne badduka ate era nga tebataasibwa.\n112. B'ateekebwako okunyomebwa wonna webaba bali okugyako nga balina obukuumi bwa Katonda n'obwa basiramu (nebaweebwa omukisa gwokuwangalira mu nsi ya Basiramu nga bali wansi wa mateeka g’obusiraamu,) nebateekebwako obusungu bwa Katonda, nebassibwako okuswazibwa ekyo nno lwakuba nti baali bawakanya ebigambo bya Katonda nebatta ne ba Nabbi mu ngeri etali ntuufu, ekyonno (baakikola nga) olw'obujeemu bwabwe era nga baali babuuka ensalo za mateeka (ga Katonda).\n113. Bonna tebali kimu, Mu Bantu ab'aweebwa ekitabo mulimu ekibinja ekirambulukufu, abasoma ebigambo bya Katonda, mu biseera by'ekiro era nga bavunnama.\n114. Bakkiriza Katonda n’olunaku lw’enkomerero nebakubiriza Abantu okweyisa obulungi, nebabakomako kukweyisa obubi era nga banguwa mu kukola ebirungi era abo ba mu luse lwa balongoofu.\n115. Buli kirungi kyonna kyebakola tekiribalyazamanyizibwa. Katonda amanyidde ddala ebifa ku bamutya.\n116. Mazima abo abaakafuwala emmaali yaabwe nabaana baabwe tebigenda kubayamba ewa Katonda naakamu, era abo be bantu b’omumuliro bo b'akugubeeramu obugenderevu.\n117. Byebawaayo mu bulamu buno obwensi bifaanagana nga kibuyaga alimu muzira eyakuba ebirime bya bantu abeeyisa obubi naabizikiriza, Katonda si ye yabayisa obubi naye bo bennyini be beeyisa obubi.\n118. Abange mmwe abakkiriza, abatali ba mu mmwe temubafuulanga ab'emikwano ab'omunda, tebayinza kulekayo kubaagaliza kabi, bulijjo babaagaliza ekyo ekibazitoowereza. Obukyayi bulabika ku mimwa gyabwe (ku nnimi zaabwe) so nga byebakweka mu bifuba byabwe byebisinga obunene, mazima tubannyonnyodde ebigambo bwe muba nga mukozesa amagezi gammwe (bibamala okutegeera ekituufu).\n119. (Buno bwe bujulizi obulaga ensobi gyemukola) Anti mmwe mubaagala sso nga bo tebabaagala, era mmwe mukkiriza ebitabo byonna! Bwe babasisinkana bagamba nti tukkiriza naye ate bwebava wemuli babalumira ennwe olw'obusungu, gamba (ggwe Muhammad) nti mufe n’obusungu bwa mmwe. mazima Katonda amanyidde ddala ebiri mu bifuba.\n120. Bwemutuukwako ekirungi kibanakuwaza, naye bwemugwibwako akabi (olwonno) nebasanyuka nakyo, naye singa mugumiikiriza nemutya Katonda enkwe zaabwe tezigenda kubatuusaako kabi konna, anti mazima Katonda byonna byebakola abyetoolodde.\n121. Era jjukira (Ggwe Muhammad) bwewakeera n’oleka ab'omumaka go n’ogenda otegekere abakkiriza ebifo mwebanaalwanira, bulijjo Katonda awulira era amanyi byonna.\n122. Jjukira ebibiina ebibiri mu mmwe lwebyayagala okufotookerera, Katonda yeeyali omukuumi wa byombi, bulijjo abakkiriza bateekwa kwesiga Katonda.\n123. Mazima Katonda yabataasa e Badr so nga ate mwali banafu, kale mutye Katonda mulyoke mube abeebaza.\n124. Jjukira bwewagamba abakkiriza nti tekibamala Katonda wa mmwe okubadduukirira naabassiza ba Malayika enkumi ssatu.\n125. So nno, bwemunagumiikiriza nemutya Katonda, ne babajjira mu bwangu obwo, ajja kubadduukirira ne ba Malayika enkumi ttaano abalambe nga basibye ebiremba.\n126. Ekyo Katonda teyakibawa wabula lwakubasanyusa, era emitima gyammwe gibe nga ginyweera nakyo, naye nga bulijjo okutaasa tekuva okugyako ewa Katonda nantakubwa ku mukono mugoba nsonga.\n127. (Ekyo Katonda yakikola) abe nga ajjawo ekitundu ekimu ekya baakafiiri oba abanakuwaze (Bawangulwe) baddeyo nga baswavu.\n128. Tekiri mu busobozi bo (ggwe Muhammad), Katonda okubasonyiwa oba okubabonereza, anti mazima bo beeyisa bubi.\n129. Byonna ebiri mu ggulu omusanvu ne mu nsi bya Katonda. Asonyiwa gwaba ayagadde naabonereza gwaba ayagadde, bulijjo Katonda musonyiyi musaasizi.\n130. Abange Abakkiriza temulyanga Riba ekisobola okubatuusa okubazaamu emirundi n’emirundi, bulijjo mutye Katonda kibawe okulokoka ku lunaku lw’enkomerero.\n131. Era mutye omuliro ogwo ogwateekerwateekerwa Abakafiiri.\n132. Era mugondere Katonda n'omubaka olwo nno musaasirwe.\n133. Era mwanguwe nga munoonya okusonyiwa kwa Katonda wa mmwe, ne jjana eyo obugazi bwayo obwenkana eggulu omusanvu ne nsi, eyateekerwateekerwa abatya Katonda.\n134. Abo be bawaayo mu kkubo lya Katonda, mu biseera ebyessanyu ne by'obuzibu, era ababikka ku busungu, abasonyiwa abantu. bulijjo Katonda ayagala abakozi be birungi.\n135. Era abo bwebaba bakoze ebyobuwemu oba nebaba nga beeyisizza bubi (mu ngeri endala) bajjukira Katonda nebasaba okusonyiyibwa ebyonoono byabwe ate ani yandisonyiye ebyonoono okugyako Katonda! era nebatalemera kw’ebyo byebaakola ate nga nabo bamanyi ekituufu.\n136. Abo empeera yaabwe kisonyiwo okuva ewa Mukama Katonda waabwe ne jjana ezikulukutiramu emigga, nga bagenda kuzibeeramu bugenderevu, nga eriba mpera nnungi eri abo abakola emirimu emirongoofu.\n137. Bwebityo ebintu bwebibadde bitambula oluberyeberye lwa mmwe, kale mutambule mu nsi mutunule, mujja kulaba engeri enkomerero yaabalimbisa bweba.\n138. (Kur'an eno) kwe kunnyonnyola okuweereddwa eri Abantu era bulungamu era kwe kubuulirira eri abatya Katonda.\n139. Temuterebukanga era temunakuwalanga, ng’ate mmwe muli ku ngulu kavuna muba nga muli bakkiriza abannamaddala.\n140. Bwe muba mutuukiddwako obuvune (mu lutalo lwe Uhud) nabali baatuukwako obuvune ng’obwo (mu lutalo lwe Badr) nabwekityo bulijjo ennaku tuzikyusakyusa wakati wa bantu (olumu lw’ono, olundi lwa mulala) olwo nno Katonda ayawule abakkiriza, mu ngeri yeemu ajje mu mmwe abafiira mu kulwanirira eddiini era bulijjo Katonda tayagala beeyisa bubi.\n141. Era Katonda alyoke asengejje ayawulemu abo Abakkiriza, era azikirize Abakafiiri.\n142. Oba mulowooza nti muyinza okuyingira e jjana nga Katonda tannaba kwawula abo abaalwana mu kkubo lye mu mmwe, era naayawula na bagumiikiriza.\n143. Mwalinga mwegomba okufa nga temunnaba kusisinkana (Mu lutalo lwe Uhud) naye mubutuufu kwabatuukako nga mulabira ddala.\n144. Muhammad tali okugyako okuba nti Mubaka era nga Ababaka bonna abaamukulembera, kaakano bwaba afudde oba nattibwa olwo nga mukyukira ku bisinziiro byammwe (nemuva mu Busiraamu). Oyo yenna anaakyukira ku bisinziirobye talina kabi konna kaatuusa ku Katonda, era Katonda ajja kusasula abo abeebaza.\n145. Era tewali muntu yenna afa okugyako nga Katonda yakkirizza, ekyo nga kiwandiike ekyagererwa ekiseera kyakyo, oyo yenna ayagala empera z’ensi tuzimuwa mu yo, n’oyo ayagala empeera z’enkomerero tulizimuwa ku nkomerero, era tujja kusasula abeebaza.\n146. Ba Nabbi bangi, ebibinja bya bagoberezi baabwe bingi byabanga nabo mu kulwana, tebaaterebukanga olw'ebizibu ebyabatuukangako mu kulwana mu kkubo lya Katonda tebanafuwa wadde okwewaayo eri omulabe bulijjo Katonda ayagala abagumiikiriza.\n147. Ekigambo kyabwe tekyali, okugyako okugamba nti Ayi Mukama omulabirizi waffe tusonyiwe ebyonoono byaffe, era otusonyiwe bwetuba tususse ekkomo mu nsonga zeddiini yaffe, era otunyweze mu kuyimirira kwaffe ku nsonga, era otutaase mu kibiina ku Bakafiiri.\n148. Katonda n’abawa empeera z’okunsi, era nempeera ezisinga okuba ennungi ku lunaku lw’enkomerero, era bulijjo Katonda ayagala abakozi b’obulungi.\n149. Abange mmwe Abakkiriza bwemunaagondera abo Abaakafuwala bajja kubazzaayo ekyennyumannyuma mukyuke okuva mu bukkiriza, mubeere abafaafaganiddwa.\n150. Wabula Katonda yemukuumi wa mmwe era bulijjo yaasinga abataasa bonna\n151. Tujja kussa okutya ku mitima gy’abo abaakafuwala kulw’okugatta kwabwe ku Katonda ebintu ebirala ebyo byatassaako bujulizi. Era omuliro bwebuddo bwabwe, era bulijjo obuddo bw’abeeyisa obubi buba bubi.\n152. Mazima Katonda yatuukiriza gyemuli endagaanoye bwemwatuuka okubatirimbula olwokukkirizakwe, mpozzi bwemwatiitiira ne mukaayagana nga temukyakkaanya ku nsonga, ne mujeema (nemuva ku kasozi) bwemwalaba nti kyemwagala (ekyokuwangula omulabe) kyali kituukirira, mu mmwe mwalimu abaagala ebyokufuna bye nsi, nga bwemwalimu abagala enkomerero, oluvanyuma Katonda yaakyusa obwali obuwanguzi bwa mmwe ku bo (nebaba nga beebawangula) alyoke abe nga abagezesa ate mazima yabasonyiwa mmwe, bulijjo Katonda abakkiriza abagonnomolako ebirungi.\n153. Jjukira ekiseera wemwayambukira olusozi, olwonno nga temukyatunula ku muntu yenna. Nga omubaka mumulese mabega abakowoola, awo nno Katonda kwekubasasula okweraliikirira okwomuddinganwa mube nga temunakuwala olwebyo byemutaafuna, oba olwobuzibu obubatuseeko Katonda amanyidde ddala byonna byemukola.\n154. Ate oluvanyuma lwokwelariikirira Katonda yassa kummwe akalembereza kokwebakamu okwakwata abamu ku mmwe, ate abalala batiirira nnyo obulamu bwabwe nga balowooleza Katonda ebitali bituufu endowooza ya Jahiliyyah, nga bagamba nti tukyalina obusobozi mu nsonga eno? Gamba nti ebintu byonna biri mu mikono gya Katonda, (Abantu abo) bakweka mu mitima gyaabwe byebatakulaga era nga bagamba nti singa tubadde tulina okusalawo ku nsonga eno, tetwandittiddwa wano, Bagambe nti nebwemwandibadde mu mayumba gammwe ab'awandiikwako okufa bandigudde mu bifo ebyabawandiikibwako okufiiramu, olwonno Katonda alyoke agezese ebiri mu bifuba byammwe, era asengejje ebiri mu mitima gyammwe, bulijjo Katonda amanyi ebiri mu bifuba.\n155. Mazima abo abeekyusa mu mmwe olunaku enjuyi ebbiri lwezaasisinkana, mazima Sitane yeeyabaseereza olwebimu kw’ebyo byebaakola era mazima Katonda yabasonyiwa anti mazima ddala Katonda musonyiyi w’akisa.\n156. Abange mmwe abakkiriza temubeera ng’abo abaakafuwala nebagamba bannaabwe bwebaabanga batambudde mu nsi, oba nga bagenze ku lutalo nti singa baasigala wano naffe tebandifudde wadde okuttibwa, (baafuna endowooza eyo) Katonda alyoke akifuule ekyokwejjusa mu mitima gyabwe naye nga bulijjo Katonda y’awa obulamu era yatta era buli kyonna kyemukola Katonda akiraba.\n157. Singa muttibwa nga muli mukuweereza mu kkubo lya Katonda, oba nemufa (enfa eyaabulijjo, mu ngeri zombi) okusonyiwa okuva eri Katonda n’okusaasira by’ebirungi okusinga ebyo byebakunganya.\n158. (Kyekimu) okuba nti mufudde oba muttiddwa ewa Katonda yekka gyemulikunganyiizibwa.\n159. Kulwokusaasira kwa Katonda wabagondera (Gwe Muhammad) naye singa wali waboggo omuzito w'omutima bandikudduseeko, kale basonyiwe, obeegayiririre (ewa Katonda) obebuuzengako mu nsonga zonna wabula bwobanga omaliridde (n’osalawo ekyokukola) olwo nno weekwase Katonda, mazima Katonda ayagala abamwekwasa.\n160. Katonda bwabataasa teri ayinza kubawangula naye singa aba abavuddemu ani oyo ayinza okubataasa atali yye, bulijjo Abakkiriza bateekwa okwessa mu mikono gya Katonda mu nsonga zonna.\n161. Tekisoboka ku Nabbi yenna okuba nga akumpanya eminyago naye omuntu yenna bwakumpanya ku minyago, agenda kujja ku lunaku lw’enkomerero n’ebyo byeyakumpanya oluvanyuma omuntu agenda kusasulwa mu bujjuvu ekyo kyeyakola, nabo tebaliyisibwa bubi.\n162. Abaffe, oyo agoberera okusiima kwa Katonda ayinza okufaanana nooyo avuddeyo n’okusunguwalirwa Katonda! nga n’obuddo bwe muliro Jahannama ate nga buddo bubi ddala!\n163. Abantu abo balina ebifo byanjawulo ewa Katonda, anti era bulijjo Katonda alabira ddala byebakola.\n164. Mazima Katonda yawa Abakkiriza ekyengera bweyabatumamu omubaka nga ava mu bo, nga abasomera ebigambo by’a Katonda, era nga abatukuza era nga abayigiriza ekitabo (Kur’ani) n’ebigambo ebyamagezi (Hadith) newaakubadde nga mu kusooka baali mu bubuze obweyolefu.


Bukedde Online - Njagala baagala abbulwemu oluguudo\nNjagala baagala abbulwemu oluguudo\nObulwadde bwa taata twabutegeera nga September 23, 2017 bwe twamutwala mu ddwaaliro ne bamukuba ebifaananyi abasawo ne batugamba nti alina kkookolo w’amagumba wabula yali yamusensera dda nga tamanyi. Kitaffe tafudde ddogo obulwadde obumusse tubumanyi era tumujjanjabye ng’abaana.\nBamulekwa nga bateeka ekimuli ku ssanduuko y'omugenzi.\nABAKULEMBEZE ba LC omugenzi Njagala gy’abeera baagala bamubbulemu olugguudo okumusiima ebirungi by’akoledde Kawempe n’ekitundu kyabwe.\nGodfrey Njagala Lugaya 74, yafudde ku Lwamukaaga oluvannyuma lw’okutawaanyizibwa ekirwadde kya kkookolo.\nKu Ssande baamusabidde mu maka ge agasangibwa e Komamboga mu Central zooni mu minisipaali y’e Kawempe okwakulembeddwaamu, Rev. John Kiyingi ow’obusumba bw’e Mpereerwe eyatenderezza omugenzi nti afudde ayagala Katonda ng’ate abadde mumalirivu mu buli ky’abadde akola.\nOkusaba kwetabiddwaako abantu bangi okwabadde ne Latif Ssebaggala omubaka wa Kawempe North.\nNoah Mukasa ssentebe w’e Komamboga nga y’omu ku bammemba mu kibiina kya Fathers Union mu busumba bw’e Mpereerwe yategeezezza nti omugenzi abadde mpagi nnene nnyo ku kyalo ne Kawempe ng’okusiima emirimu gye bagenda kusaba KCCA emubbulemu ekkubo eriva ku Waliggo Road okugenda mu maka ge kuba ye yalirimisa.\nOkusaba kwetabiddwaako bannabyabufuzi, bannaddiini okwabadde Rev. James Nsubuga ow’obusumba bw'e Kasubi, Rev. Nafutali Kabanda, Rev. Kyambadde, Emmanuel Sserunjogi meeya w’e Kawempe n’abalala.\nOmugenzi waakuziikibwa ku Lwokubiri e Masaka ku kyalo Busenze ku ssaawa 8:00 ez’olweggulo.\nTAANA TALINA NTAANA YA MWANA WE GY’ATUNUDDEMU FFE TUMUZIISE - ABAANA\nRev Justus Miwanda mutabani w’omugenzi omukulu: Taata afudde tatunuddeko mu ntaana ya mwana we yatuzaala 9 ffenna wetuli mu bulamu obweyagaza kuba yatusomesa era buli omu yazimba amaka ge.\nKu Lwokutaano twakungaana ku makya ne tusabira muzeeyi ng’era tulaba yeeyongera kuba bubi. Ku Lwomukaaga lwe yafuvaako.\nObulwadde bwa taata twabutegeera nga September 23, 2017 bwe twamutwala mu ddwaaliro ne bamukuba ebifaananyi abasawo ne batugamba nti alina kkookolo w’amagumba wabula yali yamusensera dda nga tamanyi.\nKitaffe tafudde ddogo obulwadde obumusse tubumanyi era tumujjanjabye ng’abaana.\nMiriam Kukirizza Njagala: Twafumbiriganwa ne Njagala mu 1971 n’okutuusa kati abadde anjagala ng’eyakandaba.\nObulwadde nga butandise okumuluma ate yasaasiranga nze kuba ndi mulwadde wa puleesa ne sukaali.\nEkisinga okwewuunyisa baze namusooka okulokoka naye abadde ansinga okubuulira enjiri. Yafudde wendi ne munywegera nga musiibula, Mukama amuwummuze mirembe.\nEYASOOKA OKUWA OMUGENZI OMULIMU GW’OBUKULU BW’ESSOMERO LYA MAKERERE HIGH AYOGEDDE\nJoseph Kisubika Tusuubira 79 ow’e Kasokoso Mukono: Njagala kojja wange nasisinkana naye e Namutamba mu ttendekero ly’abasomesa mu 1968 nga muyizi nga nze ndi musomesa, waliwo essomero ly’Abayindi mu 1976 nalifuula Makerere High ne nfuna Edward Muhire ng’ono yafiira mu kabenje k’ennyonyi e Roma bwe yali ava London mu 1988.\nKyampalirizza okunoonya Njagala ne muwa omulimu n’abeera omukulu w’essomero okumala emyaka 15 ne ndisengula ne nditeeka e Migadde ku lw’e Bombo .\nNjagala mu kiseera we yabeerera omukulu w’essomero abayizi baayitiranga waggulu nga balina empisa ng’era ku mulembe gwaffe abayizi tebeekalakaasaako.\nNjagala abadde mumalirivu mu buli ky’abadde akola, abadde ku bukiiko bw’amasomero mangi mu ggwanga wano.\nGodfrey Njagala Lugaya,\nRev. John Kiyingi,\nRev. James Nsubuga,\nRev. Nafutali Kabanda,\nEmmanuel Sserunjogi meeya w’e Kawempe


Isaaya 37 LCB - 以 賽 亞 書 37 CUVS | Biblica América Latina\nIsaaya 37 LCB - 以 賽 亞 書 37 CUVS\n1Awo kabaka Keezeekiya bwe yabiwulira n’ayuza engoye ze n’ayambala ebibukutu n’ayingira mu nnyumba ya Mukama. 2 N’atuma Eriyakimu eyali akulira olubiri ne Sebuna omuwandiisi ne bakabona abakulu, nga bambadde ebibukutu, eri nnabbi Isaaya mutabani wa Amozi. 3 Ne bamugamba nti, “Keezeekiya atutumye okukugamba nti, Olunaku luno lunaku lwa kulabiramu nnaku era lwa kuvumirwamu era lwa kujoogebwa; kubanga abaana batuuse okuzaalibwa naye nga tewali maanyi ga kubazaala. 4 Oboolyawo Mukama Katonda wo anaawulira ebigambo bya Labusake eyatumibwa kabaka w’e Bwasuli mukama we okuvuma Katonda omulamu, Mukama Katonda wo n’amunenya olw’ebigambo by’awulidde: Kale waayo okusaba kwo wegayiririre ekitundu ekikyasigaddewo.”\n5 Abaddu ba kabaka Keezeekiya bwe bajja eri Isaaya, 6 Isaaya n’abagamba nti, “Mutegeeze mukama wammwe nti, ‘Bw’ati bw’ayogera Mukama nti, Ebigambo by’owulidde abaddu ba kabaka w’e Bwasuli bye banvumye, tebikutiisa. 7 Laba ndimusindikira omwoyo omubi, awulire olugambo addeyo mu nsi ye. Era eyo gye ndimuzikiririza afe ekitala.’ ”\n8 Awo Labusake omuduumizi wa Bwasuli bwe yaddayo, n’asanga kabaka w’e ng’alwana ne Libuna: kubanga yawulira nti avudde e Lakisi.\n9 Ate era kabaka Sennakeribu n’afuna obubaka nti Tiraaka kabaka w’e Kuusi azze okumulwanyisa. Bwe yakiwulira n’asindika ababaka eri Keezeekiya n’obubaka buno nti, 10 “Keezeekiya kabaka wa Yuda mumugambe nti, Katonda wo gwe weesiga takulimbanga ng’ayogera nti, ‘Yerusaalemi tekirigabulwa mu mukono gwa kabaka w’e Bwasuli.’ 11 Laba wawulira bakabaka b’e Bwasuli kye baakola amawanga gonna, ne bagazikiririza ddala. Mwe munaawona? 12 Amawanga bakitange ge baasaanyaawo, Gozani, ne Kalani, ne Lezefu n’abantu ba Adeni abaabanga mu Terasali, bakatonda baago, baabayamba? 13 Ali ludda wa kabaka w’e Kamasi ne kabaka w’e Alupadi ne kabaka w’ekibuga Sefarayimu oba ow’e Keena, oba ow’e Yiva?”\n14 Keezeekiya n’aggya ebbaluwa mu mukono gw’ababaka n’agisoma: Keezeekiya n’ayambuka mu nnyumba ya Mukama n’agyanjuluza mu maaso ga Mukama. 15 N’asaba ne yeegayirira Mukama nga agamba nti, 16 “Ayi Mukama ow’Eggye, Katonda wa Isirayiri, atuula wakati mu bakerubbi, ggwe Katonda wekka afuga obwakabaka bwonna obw’omu nsi, ggwe wakola eggulu n’ensi. 17 Otege okutu kwo Ayi Mukama owulire, ozibule amaaso go, Ayi Mukama, olabe: owulire ebigambo byonna ebya Sennakeribu by’aweerezza okuvuma Katonda omulamu.\n18 “Mazima ddala Mukama, bakabaka b’e Bwasuli baazisa amawanga gonna n’ensi zaago, 19 ne basuula bakatonda baabwe mu muliro: kubanga tebaali bakatonda, naye mulimu gwa ngalo z’abantu, miti na mayinja; kyebaava babazikiriza. 20 Kale nno, ayi Mukama Katonda waffe, tulokole mu mukono gwa Sennakeribu, obwakabaka bwonna obw’ensi butegeere nga ggwe wekka ggwe Mukama.”\n21 Awo Isaaya mutabani wa Amozi n’atumira Keezeekiya ng’ayogera nti, “Bw’ati bw’ayogera Mukama Katonda wa Isirayiri nti, Kubanga onneegayiridde ku bya Sennakeribu kabaka w’e Bwasuli, 22 kino kye kigambo kye mmwogeddeko:\n23 Ani gw’ovumye\n24 Okozesezza abaddu bo\n25 Waduula nti wasima enzizi\n26 “Tewawulira nga nakisalawo dda?\n27 Abantu baamu kyebaavanga baggwaamu amaanyi,\n28 “Naye mmanyi obutuuliro bwo\n29 Kubanga oneereegeddeko,\n31 Abantu ba Yuda abalifikkawo baliba ng’ebisimbe\n32 Mu Yerusaalemi walibaawo abalisigalawo\n34 Ekkubo lye yajjiramu lye limu ly’anaakwata okuddayo.\n35 “Ndirwanirira ekibuga kino\n36 Awo malayika wa Mukama n’afuluma n’atta mu lusiisira olw’Abasuli abantu emitwalo kkumi na munaana mu enkumi ttaano. Abaasigalawo bagenda okuzuukuka enkya nga wonna wajjudde mirambo. 37 Awo Sennakeribu kabaka w’e Bwasuli n’avaayo n’addayo n’abeera e Nineeve.\n38 Lumu bwe yali ng’asinziza mu ssabo lya Nisuloki katonda we, Adulammereki, ne Salezeri batabani be ne bamusalira olukwe ne bamutta: ne baddukira mu nsi ya Alalati. Esaludooni mutabani we n’amusikira.\nLCB : Isaaya 37


Bukedde Online - Gav’t ekole ku bisoomooza abalimi n’abalunzi - Omubaka wa Budaaki\nGav’t ekole ku bisoomooza abalimi n’abalunzi - Omubaka wa Budaaki\nNneekolera ebigimusa ne nfuna amagoba agawera...\nOMUBAKA wa Budaaki mu Uganda akubidde gavumenti ya Uganda omulanga okukola ku kusoomoozebwa kw’ebikozesebwa mu bulimi n’obulunzi eby’ebicupuli ebiyitiridde ku katale n’ebiremesezza abalimi n’abalunzi okukulaakulana.\nOmubaka wa Budaaki mu Uganda Henk Jan Bakker ng’alambula ekyu\nHenk Jan Bakker bw’abadde atongoza ekyuma ekigatta omutindo ku mata ku ffaamu ya MUTANOGA eya Emmanuel Tayebwa mu disitulikiti y’e Kiruhura alaze obwennyamivu olw’engeri abalunzi n’abalimi gye bafiirizibwamu ssente zaabwe olw’ebikozesebwa ng’eddagala, ensigo, n’ebirala eby’ebicupuli so nga babissaamu ssente nnyingi.\n“Mu kiseera kino Uganda ekwata ekifo kya kumwanjo mu mawanga g’Afrika agasinga okutunda ebikolebwa mu mata mu mawanga g’ebweru ate ng’obusobozi bwayo bukyali bwamaanyi ssinga gavumenti ekola ku bisoomooza abalunzi n’ebibalemesa okufulumya ekiwera”, Bakker bw’agamba.\nMu ngeri yeemu atongozza enkolagala y’okusuubulagana wakati wa MUTANOGA eya Tayebwa ne ANTE BV ey’e Budaaki okutondawo ANTE-UGANDA nga bano bagenda kuleeta kuno ebyuma ebipya n’ebikozeeko ebyeyambisibwa mu kugatta omutindo ku mata ne tekinologiya omulala.\n“Nga tuyita mu pulojekiti ya SNV, Budaaki ng’eggwanga twagala okuva mu nkola y’okuwa abalimi, abalunzi ba Uganda obuyambi tudde mu nkola ya bizinensi nga buli omu asuubula okuva ku munne era ng’enkolagana nga zino ze zigenda okutuyamba okutuukiriza ebigendererwa byaffe”, Bakker bw’agamba.\nBakker ali mu kulambula abalunzi mu bitundu by’obugwanjuba bwa Uganda nga wakutuuka ku ffaamu z’abalunzi ab’enjawulo okuli eya Betty Mbaziira Kasabiti eyawangula empaka z’omulimi asinga 2018 n’abalala.\nRinus van Klinken akulira SNV mu Uganda agamba nti, Tayebwa afuuse entabiro y’obulunzi mu Kiruhura n’ebitundu ebiriranyeewo olw’okwewaayo kwe, obukozi, obuyiiya n’okwagaliza abalala ng’abagabanyiza ku magezi n’obukugu bw’alina.\n“Tayebwa si kyakulabirako kyokka eri abalunzi wabula nsulo y’amagezi n’obukugu gye bali ng’ayita mu ttendekero ly’alina ku ffaamu ye mw’asomesereza abalunzi abalala ennunda y’ekikugu mwe basobola okuyita okutumbula amalundiro gaabwe”, Rinus bw’agamba.\nEmanuel Tayebwa agamba nti, ekyuma kino yakireese okwongera ku nnyingiza ya ffaamu ye kyokka n’okuyamba abalunzi mu kitundu kye okufuna akatale k’amata gaabwe kuba basobola okugakuhhaanyiza ewuwe olwo ne gatwalibwa lumu ku dayale okugatunda.\n“Ssinga nfuna liita 2,000 olunaku naye omusujja gw’enkwa gwannemesa nga mu kiseera kino nfuna liita 1,000.\nAmata gano gabeera mangi nga kyetaagisa okutandika okugongerako omutindo nga tukolamu yogati, okugasiba n’ebirala bye tulowooza nti bya kuyamba abalunzi obutadondolwa”, Tayebwa bw’agamba.\nOno era y’agenda okubeera kitunzi wa ANTE BV okuyita mu ttabi eryatongozeddwa erya ANTE Uganda ng’omuntu yenna ayagala ebyuma ebikozesebwa mu kwongera omutindo ku mata asobola okumutuukirira n’akimufunira. Tayebwa asuubizza okwongera okusomesa abalunzi mu kitundu kye ku ngeri z’okulunda ez’omutindo okubasobozesa okufuna ekisinga mu malundiro gaabwe.\nMu ngeri y’emu asabye gavumenti n’ebitongole ebikola ku kunoonyereza okwongera okunoonyereza ku butonde bw’ente ekika kya ‘Ankole’, z’agamba nti ze zisinga nga zeetaaga kwongera kunoonyerezebwako zive ku liita essatu okutuuka mu liita kkumi n’okusoba kuba zikisobola.


Bukedde Online - Lukwago ajaganya olw'ebivudde mu kkooti\nLukwago ajaganya olw'ebivudde mu kkooti\nMinisita Tumwebaze akubye ebituli mu nsala ya kkooti\nKCCA ezzizzaayo Abakaramoja ewaabwe\nKKOOTI enkulu eyimirizza eby’okugoba Erias Lukwago ku bwa Loodi Meeya okutuusa ng’emaze okuwulira okusaba kwe yatutteyo ng’awakanya lipoota y’akakiiko ka Gavumenti akaamusalidde emisango egyamuwawaabirwa abamu ku bakansala ba KCCA.\nBya AHMED MUKIIBI NE ALICE NAMUTEBI\nEssanyu lyasaanikide Kkooti Enkulu esangibwa e Nakasero okumpi ne Fairway Hotel, Omulamuzi Yasin Nyanzi bwe yatyemudde nti , “ kkooti ematidde n’okusaba Lukwago kwe yawaddeyo nti singa lipoota ya Bamugemereire essibwa ku nkola,nga taweereddwa mukisa kumala kwerwanako bajja kuba bamuttattanye (Lukwago) nga takyayinza kudda ngulu mu mbeera yonna”.\nAbaserikale nga bali bulindaala okutangira effujjo ku Kyadondo Road eggulo.\n“Tewali muwendo gwa ssente kkooti eno gw’esobola kulagira Gavumenti okuliyirira Lukwago kubanga ofiisi y”Obwaloodi Meeya si kyabusuubuzi “, Omulamuzi Nyanzi bwe yategeezezza.\nKatono Lukwago affe essanyu ng’omulamuzi Nyanzi awadde ensala eno mu lutuula lwa kkooti olwabadde mu ofiisi ye eyabadde ekubyeko obugule.\nGavumenti yakiikiriddwa Puliida w’omu ofiisi ya Ssaabawolereza wa Gavumenti, Martin Mwangutsya ate Lukwago yabaddewo ne Bannamateeka be abaasobye mu 10 okwabadde Peter Walubiri, Caleb Alaka, Abdul Katuntu, C. Katumba, Jude Mbabaali, Dalton Oponya, Julius Galisonga n’abalala.\nBannabyabufuzi ab’ebibiina ebivuganya Gavumenti okuli Maj. Gen Mugisha Muntu owa FDC, Ken Lukyamuzi owa CP, ababaka ba Palamenti Moses Kasibante,. Matthias Mpuuga, abakungu ba DP n’abantu baabulijjo beeyiye mu bungi mu kkooti kyokka ensala y’omulamuzi Nyanzi baagiwuliridde mu nkuubo za kizimbe kya kkooti.\nEbyokwerinda byabadde bya maanyi nnyo ng’abantu bakira baazibwa nnyo n’okukugirwa obutamala gatalaatala buli wamu. Poliisi yayungudde abaserikale abalwanyisa obujagalalo n’emmotoka za Poliisi ennene n’entono ezaasimbye wabweru wa kkooti.\nOmulamuzi yatandise okuwa ensala ye ku ssaawa 5.15 nga yasoose kwemulugunya ku bbaluwa Ssaabawolrereza wa Gavumenti Peter Nnyombi gye yawandiikidde akulira Abalamuzi Yokoramu Bamwine n’agamba nti Nyombi yawabye mu ngeri gye yatapuseemu amateeka era ye teyamuyigudde ttama.\nKu kiragiro ekyasooka okufulumizibwa omumyuka w’omuwandiisi wa kkooti Fred Wanninda , Omulamuzi Nyanzi yagambye nti akkiriziganya n’ekiwandiiko ekyo kubanga ye yawa Wanninda obuyinza okuwa ekiragiro kubanga amateeka gakkiriza okuwa ekiragiro ng’ekyo singa kizuulibwa nti waliwo ekintu ekigenda okubaawo mu bwangu nga kijja kukosa oludda olumu.\nYagasseeko nti bwe yali awulira okusaba kwa Lukwago ku Mmande ku ssaawa 3.00 ez’oku makya, tewali yamutegeeza nti kanso ya KCCA yali atudde nga bakansala bamaze n’okuggyamu Lukwago obwesige.\nOmulamuzi yagambye nti wadde etteeka lya KCCA liwa Minisita obuyinza okuyita kanso mu nnaku 14 ng’amaze okufuna lipoota, yalina (Minisita) okuyimiriza ku nteekateeka eno oluvannyuma lw’okufuna ekiragiro kya kkooti kubanga bandibadde n’ekyokwewolereza.\nYagambye nti yawuliriza bulungi okusaba kwa balooya ba Lukwago ku ky’okuyimiriza okussa mu nkola lipooya y’akakiiko ka Bamugemereire era yamatidde n’empoza yaabwe nti Lukwago ajja kukosebwa singa essibwa mu nkola n’alaba ng’asaanidde okusooka okuweebwa omukisa yeetaase, n’alagira Gavumenti okusasula Lukwago ssente z’asaasaanyizza.\nOmukyala gwe baateeberezza okuba owa KCCA,ng’akuumibwa abapoliisi\nobutiribiri mu kkooti eggulo (Lwakuna).\nPuliida wa Gavumenti asabye\nPuliida wa Gavumenti Mwangutsya yasabye omulamuzi okuwa Gavumenti olukusa okujulira ensala ye kubanga Gavumenti tematidde.\nYagambye nti amateeka gakkiriza oludda olutamatidde okujulira n’olwekyo omulamuzi akkirize bajulire.\nBalooya ba Lukwago baagezezzaako okukisimbira ekkuuli nga bagamba nti Gavumenti terina nsonga kw’esinziira kujulira kyokka Omulamuzi Nyanzi yalagidde Mwangutysa okussa mu buwandiike okusaba kwe alyoke okutunulemu.\nLukwago ajaganya olw’ebivudde mu kkooti\nAbantu 6,600 e Kamuli bayagga lwa kibuyaga\nâ€˜Abasawoâ€™ abalina eddagala eriwonya buli ndwadde!\nOmubaka Kakooza ali ku gwa kweddiza bintu bya bamulekwa\nBw'olabirira enkoko mu kiseera ky'ebbula ly'emmere\nBiibino ayagala okulunda enkoko by'alina okumanya obutafiirizibwa


AKOLA nga dayirekita wa Kampala, Ying. Andrew Kitaka agambye nti tayinza kuva mu ofiisi olw’ebigambo ebyogerwa bannabyabyfuzi n’ategeeza nti oluvannyuma lw’okukola ku bajeti ya KCCA, kati obwanga abwolekezza kaweefube w’okuyonja n’okugogola ekibuga.\nKitaka yategeezezza nti ebyokumugoba byamugudde nkoto, era akakkalabya mirimu. Yagambye nti asula n’okusiiba ng’alowooleza kibuga kukikulaakulanya naddala ng’atereeza enguudo, amataala ga sola n’okuzimba emyala mu bitundu ebikosebwa ennyo amazzi.\nKyokka Lukwaago yagambye nti okusinziira ku bbaluwa ya ssentebe w’akakiiko akagaba emirimu, Ralph Ochan gye yawandiikira minisita wa Kampala Beti Kamya nga September 9, 2019 erambika bweti;\nYalaze nti ekiseera ky’okukola emirimu mu mateeka kyaggwa kati minisita ateekwa okuddamu asabire Kitaka ebbanga lya mwaka gumu ng’akola mu ofiisi nga bwe balindirira okumukakasa.\nLukwago eggulo yategeezezza Bukedde nti Kitaka wa ddembe okukola byakola n’okugenda mu maaso n’okubeera mu ofiisi naye akimanye nti amateeka gamugaana okukola emirimu gya dayirekita wa Kampala okuggyako ng’akakkasiddwa.\nLukwago yagambye nti okugaana okumukakasa oba okulonda omuntu omuggya abanene bakikozesa nga kakodyo okumukuumira mu kifo ekyo nga kye bamulagira ky’akola kubanga tasobola kubagyemera olw’okutya okugobwa.\nKu mbalirira ya KCCA, yagambye nti bagaanyi okugiyisa kubanga baabadde bagenda kumenya amateeka ng’omuntu yekka akkirizibwa okugibaanjulira ateekwa kuba dayirekita wa KCCA kyokka ekiseera kya Kitaka kyaggwaako dda.\nLukwago yagambye nti yakizudde nti embalirira gye baabadde bagenda okuyisa mu bukyamu teyamba Bannakampala kubanga ekoleddwa ng’esinga kwesigamizibwa ku byabufuzi ebiyamba pulezidenti Museveni.\nLukwago yagambye nti Kitaka wa ddembe okuddayo mu kifo kye ekya yinginiya w’enguudo kye yayingirirako mu KCCA oba okuba nga yaakulira okubalirira ennyingiza n’enfulumya y’ekitongole.\nKyokka Kitaka yagambye nti alina ebbaluwa ezimukakasa nga ‘Chief Accounting officer’ wa Kampala okuva ewa ssenkaggale Keith Muhakanizi (akulira eggwanika ly’eggwanga) era emirimu agikola mu mateeka kyokka Loodi Meeya ebiseera ebimu amateeka agataputira ludda lumu ne yeerabira nti waliwo amalala agafuga ensimbi za Gavumenti.\nYagambye nti wadde Lukwago yatapuse eteeka nga bw’ayagala, ye atudde mu ofiisi era akola mirimu.


Bukedde Online - Poliisi ennyonnyodde lwaki yayimirizza ekivvulu kya Bobi Wine e Kamuli\nManeja eyattiddwa akwasizza basatu\nEkipande ekyabadde kiranga ekivvulu kya Bobi Wine e Kamuli.\nPOLIISI nga tennalangirira nti ebivvulu bya Bobi Wine byonna e Kamuli mu Busoga biyimiriziddwa, abaserikale baasoose kutimbulula bipande byonna eby’omubaka wa Kyaddondo East.\nAbaatimbudde ebipande baabadde n’emmundu nga batambulira ku kabangali ya poliisi, era kino kyatiisizza abawagizi ba Robert Kyagulanyi (Bobi Wine) abaabadde bagezaako okuwakanya eky’okutimbula ebipande by’Omubanda wa Kabaka! Abapoliisi baabadde bakulembeddwaamu Miriam Kayizzi, akulira ebyokwerinda mu Munisipaali y’e Kamuli.\nAbawagizi ba Bobi Wine bwe baalabye ng’ebipande bitimbululwa n’okuyuzibwa ate ng’ababiyuza balina emmundu, baatandise okuwereekereza abatimbi ebigambo nga babalangira okubalemesa okufuna essanyu n’okwonoona amafuta ga poliisi. Obwedda bakolokota poliisi nti: Bwe tuleeta emisango ku poliisi mutugamba Paatulo teziriimu mafuta, kati ago amafuta ge mwokya mugaggye wa? Karim Babite Kasolo yeewuunyizza poliisi olw’obwangu bwe baakozesezza mu kutimbula ebipande nga bulijjo babayita nga waliwo obuzibu ne bamala essaawa ezisukka ebbiri nga tebannaba kutuuka.\nEkivvulu eky’amaanyi e Kamuli Bobi Wine ky’abadde ategese kibadde kyakubeerawo nga October 20, 2017 mu kisaawe ky’e Kamuli.\nLWAKI POLIISI YAYIMIRIZZA BOBI WINE\nPoliisi egamba nti mu kutegeka ekivvulu mu kisaawe ky’e Kamuli, abategesi tebaategeeza poliisi ng’etteeka erifuga enkuhhaana (Public Order Management Act) bwe ligamba.\nWabula abategesi b’ekivvulu bagamba nti baali baafuna olukusa okuva ku munisipaali ne basasulayo ne ssente bwe baali tebannaba kutandika kutimba. Beewuunyizza engeri poliisi gye yakwataganye ne Munisipaali ne bajja okutimbula ebipande nga tebamaze na kubategeeza. Mariam Kayizzi bwe yabuuziddwa ekyabayuzisizza ebipande yagambye nti ebiragiro byavudde wa muduumizi wa poliisi mu disitulikiti eyabategeezezza nti ekivvulu tekyagoberera mateeka era kirina okuyimirizibwa.\nCollins Kyasimire, aduumira poliisi y’e Kamuli yagambye nti ekivvulu kyayimiriziddwa oluvannyuma lw’okwekengera nti kiyinza okwetabikamu ebyobufuzi, ekintu ekiyinza okuleeta okusasamaza n’okutabangula emirembe e Kamuli.\nWiiiki ewedde, olukuh− haana lw’omubaka Winnie Kiiza (akulira oludda oluvuganya gavumenti mu Palamenti) olwabadde lutegekeddwa e Kasese lwayimiriziddwa oluvannyuma lw’okukitegeera nti bannabyabufuzi okuli ne Bobi Wine baabadde baakulwetabamu.\nMu kiseera kino Bobi Wine atunuuliddwa ng’omu ku balina amaanyi ku ludda oluvuganya gavumenti era azze awandiika ng’alaga ebitagenda bulungi mu ggwanga era nga Pulezidenti Museveni amwanukula.\nY’omu ku bakutte omumuli gw’okuwakanya okuggyawo ekkomo ku myaka 75 egy’omuntu aneesimbawo ku Bwapulezidenti era atunuuliddwa ng’alina ebigendererwa ebivuganya ku kifo kye kimu mu 2021. Okufaananako Amama Mbabazi bwe yali mu 2015, Bobi Wine poliisi yamugaana e Mbale; bazzaako kumugaana Nakaseke, ne bamugaana mu bukiikakkono ne Kasese era bazzizzaako Kamuli.\nBOBI WINE AYOGEDDE Kyokka Bobi Wine yagambye nti waakugenda e Kamuli kubanga ekimutwalayo kuyimba ate wadde mubaka, naye omulimu gwe gusigala nga gwa kuyimba era akimanyi nti ekivvulu kyategekebwa kigoberedde mateeka.\nYagasseeko nti bino bikolebwa olw’okutya kampeyini ewakanya emyaka kyokka tebagenda kukoowa. Eggulo ababaka ba NRM abawakanya eky’emyaka bataddewo obukwakkulizo oludda lw’aba NRM abawagira bwe balina okukolako nga tebannaba kutandika nteeseganya yonna omuli obutasisinkana babaka ssekinNoomu okuggyako nga bonna bali wamu n’enteeseganya okubeera mu kifo eky’olukale era nga zirina kubeerawo budde bwa misana.\nKyokka era eggulo omubaka Raphael Magyezi (Igara West) eyaleeta ebbago ly’okukola ennongoosereza mu nnyingo 102 (b) eruubirira okuggyawo ekkomo ku myaka yategeezezza nti waliwo abantu abamuweereza obubaka ku ssimu obumutiisatiisa era yaloopye ku poliisi.\nPoliisi eweze ebivvulu bya Bobi Wine lwa kubigattikamu byabufuzi


Bukedde Online - Abasirikale ba Poliisi abaakuziddwa bambaziddwa nnyota zaabwe\nMbabali atuuyanidde mu kaguli ng'annyonnyola...\nPulezidenti Museveni akubirizza abantu okwewala...\nGen Kayihura ng'ayambaza omusirikale wa Poliisi\nOMUDUUMUZI wa poliisi mu ggwanga Gen Kale Kayihura asabye abasirikale abalina obuvuunanyizibwa ku bantu abalina okulinnyisibwa amadaala baleme ku balemesa kufuna nnyota kibayambe okweyagalira ku mulimu gwabwe.\nBino Kayihura yabyogeredde ku mukolo ogw’okwambaza amayinja abapoliisi amabadaala agawagulu abakuziddwa enyota zaabwe ku kitebe kya poliisi e Naguru nagamba aba poliisi abakozi baleme kutuulibwako wabula basembebwe basobole olinyusibwa amadaala bafune embavu ezeyongera okukola.\n“ Tulinyisizza abasirikale amayinja okuva kugebabaddeko naye nkimanyi nti waliwo abalekeddwa era ensonga yaabwe egenda kukolebwako era waliwo abankubidde amasimu nga b'emulugunya nga wano w’ensabira abalina okuwereza amanya agasemba ab’okulinyisa amadaala obutatuula kwabo abakozi” Kayihura bwe yategeezezza.\nYagambye nti enkola eyitibwamu ensangi zino okulinnyisa eddaala omusirikale yenna alina okubeera nga akola bulungi emirimu gye , taliko nziro yonna ssaako n’okufuna okutendekebwa n’okulaga obukulembeze obulungi.\nYategeezezza nti abakuziddwa kyavudde ku busobozi bwaabwe era n'abalagira obutatuula mu ofiisi bagende bakole emirimu ate nga abalala okubakuza kyadiridde okukulira ofiisi wabula nga amadaala kwebali galiwansi ne ofiisi mwebali.\nMu ngeri yeemu Kayihura yalagidde abasirikale okusitukiramu okulwanyisa obubinja obugambibwa nti butereddwawo b’annabyabufuzi nti bwakukuuma bululu ng’agamba nti obubinja buno bugedereddwamu kutabula by’akulonda.\nYagambye nti waliwo obubinja omuli Power 10 ne kifeesi obwetagisa okulwanyisa mu bunambiro kuba mu bikwekweeto ebikoleddwa esobodde okukwatayi bamemba baabwo 6o nga basindikibwa ku alimanda


Bukedde Online - Tetwagala bakazi basaba ssente, naffe twagala abasajja abeesobola\nNnamwandu asinzizza amaanyi abooluganda lwa Kasango, waakuzikwa...\nTetwagala bakazi basaba ssente, naffe twagala abasajja abeesobola\nNze William Ouma 25, nnoonya mukyala.\nNze Niko, njagala sugammami ali wakati w'emyaka 30 -50 nga yeesuza. Kuba 0750346824.\nNze Crispus Ivy, nnina emyaka 22, mbeera Busembatya. Sirina ssente naye nnoonya omukazi alinamu ku ssente tukole omukwano, ate ndi mwetegefu okwekebeza omusaayi. Sifaayo ku myaka, asiimye kuba ku, 0756516753 oba 0785791241.\nNoonya sugammami alina ssente tukole omukwano. Nkubira ku 0782044899.\nNze Emma 22 ndi Mukono njagala omukyala ali wakati w'emyaka 18 - 24. Njagala nga mweru nnyo ate nga mugezi era ng'akola. Kuba 0700367081.\nNze Hamuza K. nnoonya omukyala ow'okuwasa anaantwala ewaabwe. Sifa ku ddiini na ggwanga kasita oba ng'olina empisa. Omwetegefu kuba 0758857987 oba 0783729381.\nNze Sam abeera e Mukono, nnina emyaka 34. Ndi musajja Muganda era nasomako. Njagala sugammami ng'alina ku ssente. Njagala ali wakati w'emyaka 35 - 50 ng'akola kuba nange nkola. Omuyaaye totawaana. Kuba 0709982317.\nNnoonya sugammami alinawo ku ssente kuba nange nkola. Njagala ali wakati w'emyaka 35 - 48 nga mwetegefu okwekebeza omusaayi. Nze nnina emyaka 33 nga mbeera Mpereerwe. Ali siriyaasi kuba 0787862253.\nNnoonya omukazi nga munene ng'alabika bulungi ng'ali wakati w'emyaka 25 - 35. Ali siriyaasi kuba 0775380928.\nNze Oscar 30, mbeera Kawanda. Nnoonya sugammami atya Katonda ng'ali wakati w'emyaka 30 - 60. Kuba 0772539508.\nNze Jolly, nnoonya omukyala ali wakati w'emyaka 20 - 30 ng'abeera mu Kampala. Kuba 0752351588.\nNze KS, mbeera Kakerenge mu Bombo. Nnoonya omukyala omunene nga mulungi ate ng'alina empisa. Kuba 0759276750.\nNze Asan nnina emyaka 27, noonya omukyala Omusiraamu ng'ali wakati w'emyaka 20 - 25. Tulina okugenda ku musaayi. Ow'abaana n'asaba tulansipooti temutawaana.\nNze Kafu, nnoonya sugammami alina ku ssente. Kuba 0757447124.\nNze Abbey e Kawempe, nnoonya omuwala ow'okuwasa ng'ali wakati w'emyaka 18 - 27 nga wa mazima. Kuba 0703036267.\nNnoonya sugammami ng'ali siriyaasi. Sifa ku myaka, nze nnina 30. Kuba 0706246639.\nNze Dan mbeera Buwama, nnina emyaka 28. Nnoonya omubeezi ali wakati w'emyaka 20 - 25. Kuba 0708944053.\nNze Segawa nnina emyaka 25, nnoonya omukazi ali wakati w'emyaka 20 - 24 nga mwetefu okufumbirwa ate ng'alina empisa. Kuba 0701189584.\nTWAGALA BASAJJA ABEESOBOLA\nNze Hajarah Nansubuga, nnina emyaka 38 mbeera Kabowa. Ndi musuubuzi wa matooke, nnina omwana omu. Nnoonya omwami omuntumulamu ne bwaba mufumbo sirina buzibu. Njagala ali wakati w'emyaka 40 -60. Kuba 0704613660 twogere.\nNze N.M 53, neddira Mpologoma mbeera Mpereerwe. Ndi Mukatoliki era ndi muntu mulamu. Nnoonya mwami gwe naabeera naye ne tutambuza obulamu. Njagala anaasobola okundabirira n'okwekebeza omusaayi. Eyeewa ekitiibwa kuba, 0706664848.\nNze N.L nnina emyaka 36, neddira Mmamba. Nnazaalako naye nnoonya omwami akuze mu birowoozo, atya Katonda nga naye muzadde nga wa buvunaanyizibwa ng'alabika bulungi ate ng'akuuma ekigambo kye. Nkola era neetaaga annyongerako nga yeewa ekitiibwa. Kuba 0706837361.\nNze Hadijja Nannyonjo 36, mbeera Kawempe, nnina abaana babiri. Nasomako era neddira Nnyonyi. Nnoonya mwami sifa ku ddiini kasita aba n'obusobozi bw'okundabirira. Njagala amanyi omukwano nga wa buvunaanyizibwa nga wa myaka 40 n'okweyongerayo. Kuba 0786100286.\nNze Sarah Nakanwagi 28 mbeera Ntebe, nnina omwana omu nga ntunda dduuka, neddira Ngabi. Nnoonya omwami ali wakati w'emyaka 35 - 55 omwetegefu okwekebeza omusaayi ate ng'akola omulimu gw'obuvunaanyizibwa. Omusiraamu kuba 0758508887.\nNze Nankabirwa mbeera Kasubi. Nnoonya omwami ali wakati w'emyaka 30 -35. Nze nnina 30. Ayagala obufumbo ate nga mwetegefu okwekebeza omusaayi kuba 0784700061.\nNze Joan nnina emyaka 31, mbeera Luweero. Nnoonya omwami ali wakati w'emyaka 30 - 55. Kuba 0755604943.\nNze Norah e Mubende. Nnoonya musajja Omulokole ng'ali wakati w'emyaka 35 -\n39 kuba nange ndi mulokole. Kuba 0702789732.\nNze Suzan, nnina emyaka 43 n'abaana. Nnoonya omwami atya Katonda nga si mufumbo oba nga ssemwandu nga yakoowa eby'ekiyaaye. Njagala ali wakati w'emyaka 45 - 70. Okwekebeza omusaayi tteeka. Kuba 0771229261.\nNze Faith nina emyaka 35 n'abaana 3 ndi ku ddagala. Nnoonya omwami ali siriyaasi okukola amaka nga naye ali ku ddagala. Njagala ali wakati w'emyaka 37- 45 nga si mufumbo era nga si Musiraamu. Njagala nga yazimba ate ng'alabika bulungi kuba nange ndabika bulungi ate ng'alina omulimu gw'obuvunaanyizibwa. Kuba 0705904260.


Bukedde Online - Rema amalirizza okugula eby'omukolo\nEbikwata ku kusoma kwa Sebunya n'engeri gy...\nOMUGOLE Rema Namakula akomyewo okuva e Buyindi ne mu Butuluki na ssanyu era agamba tewali ayinza kwekiika mu mukolo gwe ogw’okwanjula bba Hamzah Ssebunya.\nRema yakomyewo ku Lwomukaaga era agamba buli kimu kye yeetaaga yakifunye omuli gomesi ez'omulembe okuli amajolobera ga zzaabu z'agenda okwambala ku mukolo (agenda kukyusa emirundi egiwerako), eby'okwewunda omuli ne kalifuuwa, engatto, ebikomo n'ebirala.\nMu mbeera eyenjawulo Hamzah yamukoledde akabaga ak'enjawulo akamwaniriza era nga kano kaabadde mu maka gaabwe e Namugongo Hajji Issa Musoke ssentebe w'olukiiko oluteekateeka okwanjula kwa Rema yategeezezza nti Rema kakomyewo bagenda kuddamu okutuula okuttaanya ensonga z'omukolo ezikyasigalidde.\nMusoke agamba mu bimu ku bintu bye baagala okumaliriza kati lwe lukalala lw'abagenyi abayitiddwa ku mukolo.\nWadde olukalala luno lwakolebwa ne luggwa n'abasinga baamaze dda okufuna kaadi ezibayita, bali mu kattu olw'abantu abangi ababakubira essimu nga baagala okujja ku mukolo.\n"Rema muntu wa bantu alina emikwano mingi mu biti ebyenjawulo. Olw'okuba ye muntu owenkomeredde asalawo ani alina okujja ku mukolo gwe tubadde tulina okumulinda addemu okutunula ku lukalala luno n'okulaba b'ani abalala bayinza okwongerwako bwe kinaaba kisobose." Musoke bwe yannyonnyodde.\nMusoke agamba abantu 500 be basuubirwa okubeera ku mukolo gwa Rema ogutegekeddwa nga November 14, 2019 e Nabbingo ku lw'e Masaka.\nAbantu 300 ku bano bagenyi ba Rema, 150 ba Hamzah ate 50 bakozi ba mirimu egyenjawulo.\nSarah Nabatanzi ssenga wa Rema gye buvuddeko yategeezezza nti olw'obungi bw'abantu abasuubirwa okujja ku mukolo guno bakyalowooza ku ky'okusalawo oba gusigala e Nabbingo oba bafuna awalala awasingako obugazi si nakindi okugenda e Masaka gye bazaala Rema.\nMesach Semakula abakoowodde ku Africana\nAba Goodlyfe bayise Pallaso emmese n'atabuka\nâ€˜Bebe Cool tetumuwalanaâ€™\nOmuyimbi Grace Nakimera bamuyiiridde asidi ku Silk